Sexuaz gozatzen, plazerraren jonkyak • ZUZEU\nSexuaz gozatzen, plazerraren jonkyak\nSexu eskulturala – Inma 🙂 (Flickr) cc\nGure kulturan beti ikusi da sexua tabu bat bezala. Kultura judeo-kristauan, orokorrean, hala izan da. Beraz sexualitatea ikusteko, kultura ezberdin haina modu daude. Bada gauza bat, ezin dena inolaz ere ukatu; sexuak menpekotasuna sortzen du. Behin probatuz gero, ezin da utzi, bizi guztirako bihurtzen zara plazerraren jonkya. Bakarka ala binaka, neskarekin ala mutilarekin, animaliekin akaso… baina praktikatu behar duzu, behar duzu dosi bat… esan daiteke droga bat dela. Baina zer droga? Zer droga ixurtzen dugu gure burmuinera sexua praktikatzerakoan?\nGure burmuinak, bere zati handi bat sexu aparatua aktibo mantentzeko erabiltzen du. Esaten da abdomenarentzat, bularrarentzat eta bizkarrarentzat erabiltzen duen baino gainazal handiagoa eskaintzen diola genitalei. Esan daiteke burmuin guztia darabilgula sexurako; izan ere sexua ez da soilik kopulazioa eta eiakulazioa; hazirik isuri gabe, muxu batekin edo laztan batekin ere gozamena senti dezakegu, eta maite dugun laguna galtzean sentitzen dugun tristezia ere hor dago.\nDopamina, aurrealdeko kortex-era joaten da sexu-gogoa eta bozkarioa sortuz\nSexu gozamenerako gogoa eta genitalen kitzikamendua sistema Linbikoan hasten da. Plazerraren neurotransmisore printzipala den dopamina, aurrealdeko kortex-era joaten da sexu-gogoa eta bozkarioa sortuz. Aldi berean adrenalina eta noradrenalina isurtzen ditu organismoak, organo sexualak kitzikatzeko. Horrela nabari dugu erlaxazio berezi hori, horrela joaten zaigu estresa sexuarekin batera eta hipnotizatuta geratzen gara gure kidearen edo ikusten ari garen porno fimearen aurrean.\nNarkotrafiko internoa pairatzen dugu, droga legalak probatu, eta ondoren ezin ditugu utzi. Konturatu garenerako sexuaren jonky bihurtu gara.\nKaty Perry Kiss – Burns! (Flicr) cc\nEta zergaitik horrelako menpekotasuna? Bada animali guztietan gertatzen da hau, izan ere, sexurik gabe ezinezkoa da ugaltzea, eta ugalketarik gabe espezieek ezingo lukete iraun. Horregatik da sexua espezieen biziraupenaren giltza.\nBaina beste galdera interesgarri batzuk planteatu izan dira azken aldian. Zer da sexua, instito hutsa? Ala plazerretik ere badu? Zergatik praktikatzen dugu sexua, plazerra lortzeagatik ala biziraupenagatik? Gizakiok garuna asko garatu dugu eta pentsatzera iritsi gara, izatearen zentzu abstrakto bat izatera. Konsziente gara “ni” baten existentziaz. Eta garunaren garapen honi esker, batzuen esanetan, sexua beste modu batera ikustera iritsi gara. Jada berdin dio umeak edukitzeak, sexua plazer hutsagatik dugu praktikatzen askotan. Portaera hau oso interesgarria da biologikoki aztertuta, izan ere, aditu batzuen ustez instintoak gure nahierara moldatzera iritsi gara.\nGizakien portaera berezi hau ikusita beste batzuek honako galdera planteatu dute: Eta zenbait animalik ez al dute sexua plazerragatik ere praktikatuko? Bada afrikako zenbait primateengan gizakiaren antzeko portaerak ikusi dira; hala nola, bonobo eta chimpanceengan. Hauek ere sexua une oro praktikatzera iritsi dira, baina plazerragatik? Gozamen hutsagatik? The answer, my friend, is blowin’ in the wind…\nbizitza, droga, gozamena, kimika, sexua, zientzia\nIragarkirik gabeko telebista\nGasteizko Mendi Zinemaldia II. edizioa abenduaren 11tik 19ra egingo da


Jordi Pujolek onartu du 30 urtez dirua legez kanpo gorde duela, atzerrian | Mundua | Berria\nJordi Pujolek onartu du 30 urtez dirua legez kanpo gorde duela, atzerrian\nOgasuna eta auzitegien aurrean azalpenak emateko prest agertu da Pujol.\nEz du zehaztu aitaren partetik jasotako herentziaren kopurua\n«Okerrarengatik» barkamena eskatu du Jordi Pujol Kataluniako presidente ohiak. Hark eta haren familiak «egunotan» erregularizatu dute 30 urtez legez kanpo atzerrian gordetako dirua. Hedabideetara zabaldutako oharrean adierazi du haren aita Florenci Pujol i Brugaten partetik 1980an jasotako herentziaren kudeaketak haren emazte Marta Ferrusola eta haren zazpi seme-alabak «kutsatu» dituela. Herentzia zenbatekoa zen ez du zehaztu. 2012an salbuespen gisa atzerriko gordailuak erregularizatzeko irekitako epea baliatu du Pujolen familiak.\nSenideak errugabetu nahi izan ditu Pujolek. Haren aitak atzerriko dibisen salerosketan dirua egin zuen, hainbat hedabideek zabaldu dutenez. Lortutako irabaziak Ferrusola errainaren eta haren zazpi seme-alaben izenean jarri zituen, uste baitzuen Pujolen politikagintzan jarduteko erabakia «etorkizunik gabekoa» zela, azaldu du presidente ohiak. Beldurra ematen zion aitari zer gerta zekiokeen Pujol bezalako politikari «konprometitu» bati.\n1980ko irailean zendu zen Pujolen aita, Pujol Generalitateko presidente izendatu eta bost hilabetera. Seme-alaba ia guztiak adingabeak zirenez, presidente ohia egin zen legez diruaren arduradun.\nPujolek oharrean dio haren «kontzientziak eta karguak» herentzia legezko testamentutik «baztertzera» eraman zituela. Orduan familiaren «konfiantza osoko» pertsona baten esku utzi zuen herentziaren kudeaketa eta erregularizazioa. Ez zuten, ordea, erregularizatu. Behin testamentua pertsona horren esku utzita, Pujolek ez zuen «xehetasun txikienik ere» jakin nahi izan auziaren inguruan.\nSeme-alabak adin nagusitasuna lortzean, pertsona horrek kudeaketa seme-alabetako baten esku utzi zuen. «Orduan nire familia kutsatu zuen nire jatorriko okerrak».\nOrain bi urte hasi ziren hedabideak Pujol sendiaren baliabide ekonomikoen inguruko informazioak zabaltzen, eta, hori dela eta, oharra argitaratzeko beharra ikusi du.\n«Zoritxarrez», nabarmendu du Pujolek, azken 30 urteotan ez du «momentu egokirik aurkitu» diru hori erregularizatzeko. Pujolek «min handiarekin» onartu ditu eginak, batez ere haren familiari eta harengan sinetsi dutenei «huts egiteagatik».\nPresidente ohiak dio bera dela «arduradun bakarra», eta prest agertu da Ogasunaren, eta, beharrezkoa balitz, auzitegien aurrean erantzuteko, horrela «iradokizun eta iruzkinak amaitzeko».\nHedabideek familiaren baliabide ekonomikoen inguruan argitaratu dute azkenaldian. El Mundo egunkariak orain dela gutxi argitaratu du 3,4 milioi euro sartu zituztela 2010ean Andorrako banku batean.\nGizonezko bat hil da Azkoitian, istripu batean


Neskak, sektorerik ahulena krisi ekonomiko globalen aurrean\nZerbitzuen sektorean, hirugarrenen etxeetan lan egiten duten neska eta mutilak hartzen dituena, neskak dira guztiaren %30, industriaren %9arekin konparatuz.\nHaurrak etxeko lanetan\nOrdaindu gabeko etxeko lanetan parte hartzeari dagokionez, neska eta mutilen artean dagoen desberdintasuna handiagoa da Saharapeko Afrikan (%44); Latinoamerikak jarraitzen dio (%29), trantsizio eta herrialde garatuetan (%15) eta Asia eta Pazifikoa (%8). Orokorrean, lan egiten duten 5 urtetik 14 urte bitarteko neskak mutilak baino %15a gehiago dira.\nEnplegu orduak aztertzen dituen analisi batek erakusten duenez, neska eta mutilek ordu kopuru berdintsuak ematen dituzte lanean, baina desberdintasunak nabarmenago agertzen dira etxeko lanen intentsitatea sexuen arabera alderatzen bada. Aztertutako herrialde guztietan neskek mutilek baino ordu gehiago ematen dituzte astean zehar. Astero 28 ordutik gora etxeko lanetan jarduten diren 5 urtetik 11 urtera bitarteko nesken ehunekoa mutikoen ehunekoaren bikoitza da, eta 15 urtetik 17 urtera bitarteko neska – mutilena baino ia hiru aldiz altuagoa.\nLNEk ohartu duenez, mundu osoan gertatzen da haurrak besteen etxeetan lan egitea, garbiketa, lisaketa, sukaldaritza, beste haurren zaintza eta bestelakoetan. Azterketaren ondorioz argi dago lan gehienak neskek egiten dituztela, lan baldintzak oso gogorrak badira ere. “Neska askok jardunaldi luzeak egiten dituzte, 15 ordu eguneko, kasu askotan, eta beti eskuragarri egon behar dira. Lan karga izugarri honek eta atsedenaldi ezak arazo larriak sor ditzakete beraiengan eta askok nekea eta estresa dute lo gutxi egiten dutelako. Lana helbide pribatuetan egiten dutenez, enplegatzailearen kontrolpean aurkitzen dira neska hauek”.\nEsku trebeak, buru mantsoak\nMundu mailan diren 218 milioi neska eta mutil langileen %9a (ia 20 milioi) eskulangintzan enplegatuta daude. Ekoizten dituzten produktuen artean, jositako arropa, alfonbrak, jostailuak, pospoloak, brontzezko objektuak, futbol baloiak, suziriak eta eskuz bildutako zigarroak daude. Batzuetan produktu hauek etxean bertan inprobisaturiko tailerretan egiten dira, produkzio lerroan familia osoak parte hartzen duen bitartean.\nLNEk salatzen duenez, fabrikazio modu berak haurren partaidetza bultzatu dezake. “Emakume askok kontratista independente gisa lan egiten du jantzien sektorean, somara ordainduta. Egoera horietan, agian, bere alabak laguntzera bultzatzen dituzte edo etxeko lanak egitera, honela amak produkzioan kontzentratuta egon daitezen. Bi kasuetan ulertzekoa da neskak eskolara joateari uztea.”\nEra berean Erakundeak jakitera eman du etxeko produkzioan ia ikuskaritza laboralik ez dagoenez, haur lana oharkabe geratzen dela. “Zenbait enpresarik nahiago du haurrak erabiltzea helduak baino errazago agindu daitezkeelako”. Haurrak, neskak bereziki, mantsoagotzat eta egokiagotzat hartzen dituzte lan aspergarria, errepikagarria eta monotonoa egiteko”.\nKalkulatzen denez, munduan 5 eta 17 urte bitarteko milioi bat neska - mutil ari da meategi eta harrobitan lanean, sexu bakoitzerako proportzio berean. Azterketak adierazi duenez, neskak meategi erauzketa, garraio eta prozesamenduan parte hartzen dute, bai eta jarduera horiekin loturiko zereginetan ere, hots, meatzarien elikagaien salmenta eta horniduran, eta guztiok jakina da sektore honetako neskak abusu eta prostituzio arriskuan daudela.\nHaurren derrigorrezko lana zigor mehatxupean eta borondaterik gabe dirusari eskasa edo dirusaririk gabe egiten dena da. Gauzak horrela, LNEk salatu duenez, munduko zenbait eskualdetan, nekazaritza sektorean, konponketa arrunta da hau, eta horregatik, morrontza loturak dituzten familietan jaiotzen direnak morrontza erregimenean lan egingo duten neska – mutilak izango dira. “Maiz neskak morrontza lan erregimen honetan sartzen dira beren guraso edo tutoreen zorrak horrela negoziatzen direlako, diru maileguak bitartekoekin egindako kontratuz eskatzen dituztelako. Enplegatzaileek aurrerapenak eskaintzen dizkiete familiako gizonei eta hauek familia osoa lanean jartzen dute. Zorragatiko morrontzak zorra baten menpe den familiako alabak abusuak eta tratu txarrak jasatera eraman ditzake”.\nTxosten honek salatzen duen beste arazo bat haurren eta gazteen salerosketa eta esplotazio sexual komertziala dira. LNEk kalkulatu duenez, mundu osoan gutxienez 1,8 milioi neska – mutil dira esplotazio sexual komertzialaren edo pornografiaren biktima, eta neskak dira guztizko horren gehiengo nabarmena.\nHalaber, txostenak jasotzen duenez, gutxienez 250.000 neska – mutil daude mundu osoan indar eta talde armatuekin lotuta. “Gerra garaitan, neskak eta emakume gazteak indarkeria sexual larriaren biktimak izaten dira. Testigantza itsusi ugari dago honen inguruan: neska bahituak, abusu sexualen biktimak, sekulako indarkeria jasan dutenak, gorputz adar moztuak dituztenak, baldintza penagarrietan bizitzera behartuak izan direnak, tropa dibertitzeko esklabo gisa erabiliak izan direnak. Neska hauek, pobreziatik alde egiteko edo arrazoi ekonomikoengatik “borondatez” indar armatuetan sartzen direnak ere, gatazka egoeratan ahulak dira bereziki. Indar eta talde armatuak utzi ondoren neska – mutil hauek beren herrixketara itzultzea era desberdinetan ikus daiteke lekuan leku. Komunitate batzuek neskak bazter ditzakete bortxaketak, esklabutza sexualak eta borrokalari armatuekin izandako harremanen fruitu diren seme-alaben amatasunak dakartzaten estigmagatik”. LNEk gomendatzen du indar eta talde armatuekin lotuta egon diren neskek laguntza berezia eta egokia izatea.\nEtorkizunari begira, nesketan inbertitzea\nLNEk adierazten duenez, neskak heztea da pobreziaren aurka egiteko modurik eraginkorrena. “Hezkuntza jaso ahal izan dutenek aukera gehiago izango dute aurrerago bizitza zuzenki irabazteko, geroago ezkontzeko, seme – alaba gutxiago baino osasuntsuagoak izateko eta etxean erabakitzeko boterea izateko. Hezkuntza jaso duten amek ere beren seme – alabak ikasteko nahia izango dute eta honela, etorkizunean haur lana saihesten laguntzeko”. Txostenaren ondorioen arabera, nesken artean haur lana saihestea eta beren hezkuntzarako eskubidea bermatzea ezinbesteko puntuak dira garapena sustatzeko estrategia zabalagoen barruan.\nNesken hezkuntzan diren oztopoak ezabatzeko apostua egiten du. “Nesken kasuan, eskola garaiz uzteko arrazoiak hauek izan daitezke: etxetik eskolara dagoen distantzia eta horrek segurtasunean izan dezakeen eragina, osasun instalazio bereiziak ez egotea, edo andereño kopuru urria, bigarren mailan, bereziki. Oztopo hauek ezabatzeko eta kalitatezko hezkuntza eskaintzeko, hezkuntza sektoreari finantza baliabide egokiak eman behar zaizkio”.\nBestalde, LNEk argudiatzen du nesken hezkuntzan eta prestakuntzan inbertitzeak izugarrizko garrantzia izan dezakeela pobrezia zikloa hausteko, eta garapen plan eta programetan jaso beharreko lehentasun bat izan beharko lukeela. “Dohaineko, derrigorrezko eta kalitatezko hezkuntza ematea, gutxienez, lan munduan sartzeko adin minimora arte, haur lanari aurka egiteko gobernu batek har dezakeen erabaki politiko garrantzitsuenetarikoa da. Hezkuntzaren zeharkako kostuak murriztea (uniformeak, liburuak, garraioa, elikagaiak, etab.) beste modu eraginkorra da familia pobreei bere seme – alabak eskolara bidaltzea eragozten dieten oztopoak ezabatzeko”.\nAzkenik LNEk gomendatzen du krisiarekiko erantzunak familia pobre eta ahulei lagunduko dien gastu publikoari lehentasun nabarmena ematea. “Beharrezkoa da hauei babesa eskaintzea beren seme - alabak ez ditzaten eskolatik atera, kontuan hartuz neskek arrisku handiagoa dutela”.\nGarapen bidean dauden herrialdeetan bigarren mailako hezkuntzako matrikula %61ekoa da mutilentzat eta %57koa neskentzat.\nGarapen txikiko herrialdeetan kopuruak jaisten dira, 32% mutilentzat eta %26 neskentzat.\nGarapen bidean dagoen munduan lehen mailako hezkuntzatik haratago heziketa eskuratzerik ez duen neska asko dago.


Osagai farmazeutikoak, Belar estraktuak, Elikagai Gehigarriak, Osagai botanikoak, Biokimikako seriea blog-medicinerawmaterials.com\nHarri Berdea > Bloga\nAga babesteko bota eta botatzeko maskarako kopuru handiak ...\nCOIVD-19 globalaren agerraldia dela eta, herrialde askotan maskarak eta erreaktiboak probatzeko eskasia handia dago. Bezeroei eskerrak emateko, botatzeko 100+ maskara kirurgiko edo 50+ SARS-CoV-2 IgG / IgM Proba Azkar emango dizkiegu bezero zahar guztiei opari gisa. Gure konpainiarekin inoiz lan egin izan ez bazenu ...\nPhellinus Igniarius extract-aren ondorioak\nPhellinus Igniarius toniko batena da, ura edan ondoren hartzen duten pertsonek gaixotasun mota asko eragin ditzaketelako eta epe luzerako erabiltzeko egokiak direnak; Adibidez, eguneroko bizimoduan ohiko tratamendu sintoma batzuei dagokienez: agerikoa ez den azalera, larruazal horia iluna, co ...\nAzido oleikoaren loreak\nAzido oleikoa animalien dietan onartzen den gantz monoinsaturatua da. Azido oleikoa oliba olioaren altzari hipotentsiboak (odolaren karga murrizteko) egokiak izan daitezke. Gantz monoinsaturatuen erretzea dentsitate baxuko lipoproteinen (LDL) kolesterola murriztearekin lotu da, eta litekeena da dentsitate handiko lipoa gehitzea ...\nZer da Capsicum?\nCapsicum / ˈkæpsɨkəm / (piper gisa ere onartua) Solanaceae arbaso ilunabarretako hasierako landareen marka da. Capsicum arrazak espezia eta jan barazki gisa erabiltzerakoan sendagaietan erabiltzen hastea onartzen dute. Capsicum landareen fruituak bizilekuaren arabera izen ugari onartzen ditu ...\nPaeoniflorina Paeonia albiflora Pall oinarriaren abstrusa da. Efektu farmakologiko ugari ditu, hala nola analgesikoak, anti-diuretikoak, antiinflamatorioak, konbultsiozkoak, vasodilatikoak eta abar. Karga kargurik gabeko abolizionistak, zelulen barneko kaltzioaren kaltea eta asaldatzea ...\nZer da Ganoderma lucidum\nGanoderma zur ugari duten perretxiko poliporoen marka da, eta 80 espezie inguru estaltzen ditu, eskualde hurbiletakoak. Asiako sendagai onargarrietan duten erabilera orokorra dela eta, eta bioerremediazioan uzten dutenez, ekonomikoki marka garrantzitsua dira. Ganoderma desberdina izan daiteke ...\nOryza sativa L-k erabiltzen du\nOryza sativa arroza gai da batez ere Asian ugari diren dietetan dieta ugari ematen duen atomoarentzat. Aleak erabat elikagarriak dira, leunduak ez badira. Arroz kaskoak batzuetan alfa antiseptiko artifizial eta furfuralen multzoan egokitzen dira. Arroz harbinger ...\nzer da Niazina?\nNiazina (B3 bitamina edo azido nikotiniko gisa ere onartua) C6H5NO2 planoarekin eta, erabilitako analogikoaren arabera, 20 eta 80 kapitaleko elikagaien artean dagoen nahasketa amebikoa da. Farmazia eta niazina erantsia batez ere jolas-hiperkolesterolemiara (kolesterol altua) eta ...


Urduñako Udala - Bosques\nUrduñako zati handi bat basoak dira. Horiei esker uraren zikloa erregulatzen da, tenperatura baretzen da, eguraldia orekatzen da, lurra higaduratik babesten da, airea garbitzen da, hainbat produktu eta sentsazio ematen dituzte eta, jakina, izaki bizidun ugarien bizitokia da, horietako asko larri mehatxatuta daude.\nGaur egun Urduñako maldetan dagoen basoa 600 metrotik gorako altitudean pagadia da, inausi gabeko aleekin, Bizkaian ezohikoa dena. Kota honetatik behera erkametza da nagusi, baina leku batzuetan larreak, konifera landaketak eta atlantikoko landazabalak eskaintzen duen mosaikoak aurki ditzakegu.\nEkosistema hauen ohiko aprobetxamenduaz gain, baso eder hauek kirol jarduerak eta aisialdirako jarduerak egiteko leku paregabeak dira, antzina pertsonai mitologikoen bizilekua eta kondairen jatorria ere baziren.


Euskal Herrian, erdi-arotik beretik, gertakarien oihartzuna, kantu errimatu eta bapatekoekin zabaldua izan da. Gertakari lazgarri, itsasturien eta atzerriratuen gudu-eresien lekukoak, halaber amodioaren gora-beheren adierazleak…gaur egun oraino ahoz-ahozko altxor horiek bizi-bizirik dira. XIX. mende ondarrean, euskaldun musikari gazteak, hala nola Guridi, Usandizaga, Mokoroa, Europako musika maisuekin formatu ziren. Hemengo kantu herrikoiak polifonia moldean ezarri zituzten, abesbatzen bidez zabaltzeko. Ildo horri segituz, 1995-an, Getarian, gizon abesbatza bat sortu zen.\nBihotzez gaur :\nHogoi-ta-hamar bat gizonek osatzen dute abesbatza. Isabelle Hernandez-ek du zuzendaritza. Lau bozetan banatuan dira : tenor 1 eta 2, baritonoak eta baxuak. Aintzina goaz, beti langile eta umil, ahalik eta giro onena gure artean atxikiz.\nBihotzez-ek hainbat kontzertu ematen ditu urtean, Euskal Herrian edo kanpoan (Landes, Alzazia, Korsica, Praga, Bretania, Italia …).\nParte hartzen dugu ere zonbait elizkizunetan, herriko bestetan edo karitatezko emanaldietan.\nAtea idekia dugu gurekin kantuz aritu nahi duenentzat !\nEuskarak bizi duen egoera txarraz kezkatua, Bihotzez-ek erabaki du, gizon abesbatzeri zuzendutako kantu sorkuntzan, bere tokia hartzea. Nola adierazi bertzela, Getariatik, Lapurdiko kostaldetik eguneroko kezkak, gertakari berriak, urteurren historikoak, biharrari lotutako griñak ?\nMendeetan iraun duen gure Euskarari zor genion lan hori.\n« Zer itzateke Euskal Herria euskal hiztun kantaririk gabe! »\n« Bakerako bide luzea » kantuarekin, Gandhi gizon miresgarriaren hitzak baliatuz, bakezale guzieri gure goresmenak bidali nahi dizkiegu. “Akelarre” kantuak berriz, duela lau mende Inkizizioak errearazi zituen ustezko sorginak gogorarazi nahi ditu. “Ügatza”, edo arrano gorri bezala ezagutua den xoriari egindako kantuak, erakutsi nahi ditu gizonaren haundikeri eta urrikalgarritasunak.\nMilesker gure idazle-egileeri : Jean Curutcharry, Jean Hillau, Jean Pierre Biscay eta Aita Joseph Camino gure eredu eta laguntzaile izan denari…\n1995-ko urtarrilan, Getarian, “Choeur Saint Nicolas de Guéthary” hamabost kantarik osatutako abesbatza sortu zen, Xavier HEUTY, txistulari izar eta kantu zuzendari zutela.\nEuskal kantu ondareaz baliaturik, muga berrietarat heltzerat ausartu zen, Garmantxa DAUBAS-en hitz bertsutuen laguntzaz, bai eta gizon otxote bat martxan ezarri.\n2000-ko irailean, abesbatzak izena aldatutuko du “Getariako BIHOTZEZ Abesbatza” bilakatuz.\nUrte berean, Véronique SOULÉ-rekin, Bihotzez-ek hasiko zuen hamahiru urteko aro erakargarria.\nHainbat kontzertu eta emanaldien artetik, bi parte hartze berezi azpimarratu behar dira, ala\nnola, 2004-an eta 2008-an, KANTA BERRI izeneko kantu berri lehiaketetan parte hartu izana.\nEritasun larri batek Véronique ereman zuen 38 urte zituela. Bihotzez-en bizia, hasi beizik ez\n2013-ko apirilan, Laetitia Casabianca, Baionako kontserbatorioko kantu zuzendaria eta\nVéronique-en lagunak zuzendu zuen abesbatza. Bere azken kontzertua Bihotzez-ekin, Pragan\n(Txekian) 2014-ko azilan zuzendu zuen. Esker bereziak eskaintzen dizkiogu.\n2014-ko abenduan, Isabelle Hernandez, kantu erakasle eta kantariak hartu zuen zuzendaritza\nartistikoa. Orain arte, bere alaitasun eta kemena ekartzen digu, beti bide berriak idekitzeko\nBiharamun gozoak eta aberatsak ezagutzeko parada ere sumatzen dugu.


EL RINCON DEL QUEJICA / KEXONTZIARENA: HITZONTZIAK - XABIER MONTOIA\nEta zer esango dut Montoiaren azkenari buruz. Zergatik irakurtzen dut Montoiaren hitzontzikeria zinez nekagarria? Hitzontziak liburuari buruz zera nabarmendu behar, batik bat ohore egiten diola bere izenburuari: Haren aurreko hainbat liburutan bezala, "Denboraren Izerdia" eta "Azken afaria" besteak beste, inor ez da Xabier Montoia bezain "garbia", "konsekuentea", "azkarra", batez ere behiala iraultzaren alde zeudenak eta denbora joan ahala burgesatu eta euren aspaldiko ideiei eutsi ez zieten koldarrak eta traidoreak. Montoiak oso gustuko du aspaldiko polimiliak eta "gorrak" larrutzea, berak bere aurreiritzi ideologikoen arabera eraikitako talaia moral batetik seinalatzea, gauza guztiz zaharra eta benetan aspergarria, oso gertutik bizi izandako edo pairatutakoa, herriko edo auzoko "iraultzaile" zintzoen begietara denak traidoreak, urtetan "herriaren abangoardia iraultzaileak" haiek ez bezala pentsatzen zutenei, edo haiek bezain konprometituak ez zirenei etengabe leporatutakoa mesprezu eta irainez gainezka.\nOrduan, zergatik leitzen duzu Montoia? Auskalo, herabetan Atxaga, Saizarbitoria, Lertxundi eta gainerako ikur sakratu agurgarri euskoñazoen aldean benetan iraultzailea begitandu zitzaidalako Emakume biboteduna eta Euskal Hiria bezalako ipuin liburuei esker, eta batez ere ni bezalako euskaldun hiritar/kaletar gazte bati benetan gertukoak edo gustokoak zitzaizkion gauzei buruz idazten zituelako? Akaso bere Gasteizko Hondartzak gure hiriari buruz inoiz idatzitako libururik onena delakoan diraudalako? Ez dakit ba, baina urteak joan ahala Montoiaren egoskorkeria ideologiko-literarioak gero eta gehiago aspertzen/atsekatzen nau. Izan ere, haren ipuin edo nobeletan larrutzea hain gustuko dituen euskotar eta batik bat gasteiztar atzerakoi edo tradiziozale porrokatu horietako bat begitanduko balitzait bezala. Tira ba, nork bere ortodoxia. Eta ez, ez zait batere harrigarria Xabier Montoiak euskal irakurleen artean duen arrakasta, zer nolako predikamentua bere berritsukeriak. Sintoma bat da duda zipitzik gabe.\nPublicado por Txema Arinas en 3:56


Topera gozatu dituzte Inauteriak APNABIko kideek - Apnabi\nTopera gozatu dituzte Inauteriak APNABIko kideek\n25/02/2020 25/02/2020 Berriak, Heldu Bizitza\nAPNABIren Ubietako (Gueñes) etxeetako neska-mutilek aktiboki parte hartu dute azken egunotan Inauterietan. Maitagarri, pinguino, sorgin, marigorringo, adarbakar eta beldurrezko maskarekin jantzita, joan den larunbatean, hilak 22, herriko plaza eta frontoia bete zituen lehiaketara eta txokolatada handira joan ziren, eguraldi ona lagun. Etxeko kideek nabarmendu dute jaia “oso musika onarekin” osatu zela, Partymanen emanaldiari esker, eta gaineratu dute “pertsona batzuk dantzatzera animatu zirela”.\nInauterietako jaian parte hartzea APNABI Autismo Bizkaiaren etxeetan egiten diren jarduera ugarietako bat da. Aisialdian ere AEN duten neska-mutilen bizimodu independentea errazteaz gain, haien parte-hartzea sustatu nahi da beren udalerrietan antolatzen diren kultur programetan.\naisialdia, APNABI, autismoa, bilbo, bizitza, bizkaia, inauteriak, kultura.\nGaituzSport-ekin elkarlanean arituz, APNABIk indartu du bizimodu osasungarrira bideratutako aisialdi-ereduaren alde egindako apustua


Irailaren 14an zabalduko da Xenpelar Tailerretan izena emateko epea | Herribizia\nIrailaren 14an zabalduko da Xenpelar Tailerretan izena emateko epea\nKultura 2020-09-07 | 0\nXenpelar Tailerretako matrikula epea zabalik izango da irailaren 14tik 25era. Horretarako, hitzordua eskatu beharko da matrikula egiteko 943 079992 telefono zenbakira deituta irailaren 7tik aurrera, astelehenetik ostiralera, 8:30etik 19:00etara.\nHitzordua eskatzerakoan interesdunek adierazi beharko dute matrikula modu presentzialean, Niessen Kulturgunean, edo telefonoz egin nahi duten. Kasu bietan, hitzordua eskatzea ezinbestekoa da.\nCOVID19ari lotutako segurtasun neurriak betetzeko, ikastaroetan ikasle kopurua mugatu egingo da. Gainera, matrikula aukerak malgutu egingo dira: tailer batzuetan astean egun bakarreko edo bi eguneko modalitatea hautatu ahal izango da.\n2020/2021 ikasturterako ere tailer eskaintza zabala prestatu du udalak:\nZeramika: Eskulturen modelaketa, murala, mosaikoa edo azulejuen dekorazioa egiten ikasteko tailerra. Materia hiruhilekotan banatu da, teoria-praktika egun bati eskainiz eta proiektu pertsonalen praktika eta garapena beste batean.\nZaharberritzea: Parte-hartzaileek altzarien apainketa “vintage” erara, tapizeriaren hastapenak eta altzari zaharren zaharberritzea landuko dituzte.\nArgazkigintza digitala (+13 urte): Kamera erabiltzen ikasteaz gain, argazkilaritzari lotutako Photoshop, Hofmann eta Pinchale Studio programen nondik norakoak ezagutzeko ikastaroa.\nPintura: Nondik eta nola ekin margolan bati? Marrazketa teknikak hobetzeko eta materialak ezagutzeko tailerra. Materia hiruhilekotan banatu da, teoria-praktika egun bati eskainiz eta proiektu pertsonalen praktika eta garapena beste batean.\nPatchwork: Ikasleek koloreak josiz sormena lantzeko aukera izango dute eta esperientziarik gabe ere, lan ikusgarriak egitekoa. Aurten, urritik martxora garatuko da tailer hau.\nEgur tailla: Egurra lantzeko beharrezkoak diren ezagutza guztiak: tresnak, zorroztea, marrazkiak, tindatzea. Altzari tradizionalen diseinua eta heraldika ere landuko dira.\nHaur eta gazteentzako tailerrak\nArte plastikoak (7-12 urte): Marrazkiak, karetak, buztinezko figurak, buruhaundiak edo txotxongiloak egingo dira ikastaroan zehar.\nEzinbestekoa da matrikula gauzatzeko, izen-emate orriarekin batera deskontuen ziurtagiriak aurkeztea. Honekin batera, banku-helbideraketa izango da ordainketa modu bakarra. 2019-2020 ikasturtean helbideraketa hautatakoek ordainketa modu bezala, ez dute kontu korrontearen titulartasun ziurtagiria aurkeztu beharko. Gainontzekoek bai.\nMatrikula telefonikoki egiten duenak ondoren izen-emate orria eta gainontzeko dokumentazioa xenpelartailerrak@errenteria.eus helbidera bidali beharko ditu. Niessen Kulturguneko harreran entregatu ahal izango da, baina emailez bidaltzea lehenestea eskatzen da.\nIkasturtea urriaren 5ean hasiko dela aurreikusten da.\nNiessen Kulturgunea. Alfonso XI, z/g. Errenteria. 943449634\nAstelehena-ostiralera, 10:00-13:00 / 17:00-20:00\nErrenteriako Emakumeen Etxeak ateak ireki ditu berriz\nMadelon sarietan hatutaturiko ipuinen bilduma aurkeztuko dute datorren astean


EGUN BAT PABLO IBARREN BIZITZAN:\nPablori eskatu diogu kontatzeko nolakoa den bere ohiko egun bat espetxean. Honako hau da igorri digun kontakizuna. Pablok badaki web orrialde honetan aterako dela, beraz, textu honen erreprodukzioa eta argitalpena edozein euskarritan baimendua dago.\nNire egunak normalean garrasi ozen batzuekin hasten dira: "Chow time", arrantxoaren ordua dela esan nahi duena, animaliak bagina bezala. Hau goizeko bost t'erdiak aldera gertatzen da; janaria plastikozko erretiluetan ekarri eta aurkitzen garen kaioletako atearen haga azpitik sartzen dute. Ziegak gutxi gora-behera bi hiru metrogatik neurtzen du, toki lar txikiegia hemen 25 urte edo gehiagotan heriotzaren zain diharduen gizakiarentzat.\nEgunaren hasierara itzultzen naiz. Gosaria hartzen dut, geroagorako katilu batetan jartzen dudana, ezin bait dut jan eta berriro lo egin bihotzerrea eta bularrean mina izango ditudalako. Janaria geroagorako uzteko beste arrazoi bat gauetan gosea izaten dudala da. Gainera, Floridan, udak lar beroegiak eta oso hezeak dira. Tenperatura pixka bat baxuagoak ditugun momentu bakarra goizeko lehen ordutan da, eguzkia oraindik apal dagoenean. Ordu batzuk lo egiteko aprobetxatzen saiatzen naiz beroak eta poliziak, arbel argiztatu bat izan arren jakiteko ateak itxita dauden ala ez, itxita daudela ikusteko ate astunetan jotako zanpakoak eragiten duen hotsak esnatu aurretik.\nMomentu horretan ezinezkoa da lo gehiago egitea; ez dugu aire giroturik eta izerditan blai esnatu ohi gara. Apur bat apaindu ondoren, eguna hasten da. Lehen gordetako gosaria bukatzen dut; hotza dago, baina bihotzerrea nozitzea baino hobea da. Gero, normalean nire apelazioan lan egiten dut, transkripzioak edo nire kasuari eragin diezaioketen lege berriak irakurriz, lagun diezadakeen akats edo okerren bat aurkitzeko itxaropenarekin. Eskutitzak ere idazten ditut bere elkartasuna agertzen didaten pertsonei, nire lagunei, nire emazteari eta nire familiari. Guzti hau goizetan irteten uzten ez digutenean.\nAstean bitan uzten digute irteten, bi ordu aldioro. Egun batzuetan goizez kanporatzen gara, bederatziak eta hamaikak bitartean eta bestetan arratsaldez, ordubatak eta hirurak bitartean. Kanpoan, beste kartzelaratu batzuekin mintza gaitezke, saskibaloian (nire kirolik gustokoena) edo voley-ean jokatu, pisuak egin eta pasieran ibili. Zenbaketa baldin badago, alabaina, olgetarako tartea bertan behera uzten da. Baita euria egiten badu ere. Olgetarako tartea bertan behera utzi al den arrazoietako batzuk besterik ez dira horiek, eguna galdu eta ziegetara itzultzera behartzen gaituztelarik.\nBazkaria hamaika t'erdiak edo hamabiak inguruan heltzen da. Gosea badut, bazkaltzen dut; bestela geroagorako gordetzen dut horrela gauean goserik ez izateko. Gero nire apelazioan jarraitzen dut lanean edo bestela eskutitzak erantzuten. Ordubata t'erdiak edo ordubiak aldera gelditzen naiz nire soinketaren ohiturarekin hasteko, ariketa kardiobaskular batzuez eta sendotzeko beste batzuez osatzen dudalarik. Flexioak egiten ditut, koltxoi batuaren kontra boxeo pixka bat edo liburuz, paperez edo aldizkariz betetako poltsak jasotzen ditut. Bi orduz gero, ordu erdian lasterka egin eta nahiko izerdituta amaitzen dut.\nHainbesteko entrenamenduaren arrazoia ez da sasoi betean egoteko bakarrik, baita buruko osasuna mantentzeko ere. Niretzat, soinketa terapia bat bezalakoa da, pareta eta isolamendu honetatik kanpo ateratzen nau, nire egoeran ez pentsatzea ahalbidetzen dit. Horregatik, ahalik eta lanpetuen egoten saiatzen naiz; nire burua hemendik kanpo izateko eta nire familiaren hutsunea ez sentitzeko. Errutina bat izateak egunak hobeki eramaten laguntzen didala pentsatzen dut.\nNire familiaren edo emaztearen bisita jasotzeak ere on egiten dit; beraiek imajinatu dezaketen baino gehiago. Beraien elkartasun eta babesik gabe, maitasunik gabe, benetan maite zaituen jende horrekiko harremanik gabe, ez dakit nire burua nola egongo litzatekeen. Imajinatu ezazu 20, 25 edo 30 urte luzetan zehar giltzaperatuta, mundutik bakanduta egotea, lagunekin edo zuregatik arduratzen diren adiskide min horiekin erlaziorik izan gabe. Hemen jende asko dago zoratu dena familiarekin edo lagunekin erlazio hori ez izateagatik.\nEguneroko bizitzara itzultzen naiz. Afaria arratsaldeko bost'erdiak edo seirak aldera ekarri ohi dute, goseak larri izaten naizen unea, berehala afaltzen dudalarik. Gero, bainurako eguna den ala ez, honen baitan egoten da guztia. Astean hiru aldiz uzten digute dutxa hartzen, hamar bat minutuz. Dutxetara bizkarrean eskuak loturik ditugula eramaten gaituzte. Behin dutxan gaudela, bilurrak kentzen dizkigute. Konturatu baino lehen, dutxa bukatzen da eta zaintzaileak berriz ere eskuak lotu eta ziegara eramaten zaituzte bueltan, non gainontzeko gaua eta hurrengo eguna bertan giltzaperatuta emango duzun, beti giltzaperatuta, bakarrik, heriotzaren zain.\nGauez, telebista apur bat ikusten dut, kartzelan erosi behar duzun telebista berbera. Kirol gertaeraren bat, partidaren bat, programaren bat edo, zortea izanez gero, film bat. Irrati bat ere izan dezakegu, noski erosi beharra daukaguna. Nahikoa musika entzuten dut; ezin izango nuke imajinatu nire bizitza, hemen ala hemendik kanpo, musikarik gabe. Beste batzutan liburu bat irakurtzen dut, baina hain nekatuta egoten naiz nire apelazioa eta epaiketaren traskripzioak irakurtzeaz, azken aldian ez dudala liburu askorik irakurri.\nHorrela, nekea heltzen da eta bero askorik egiten ez badu, lo hartzen saiatzen naiz. Atsegin dut lo egitea, leku honetan ezin bait dizkidate ametsak kendu. Geroago, berriz ere oihuak entzuten ditut: "Chow time" eta leku ilun eta izugarri honetan segitzen dudala konturatzen naiz... Nire eguna heriotzaren korridorean...


ALDATU EGIN DA JOLASGARAIA [2tik 1. orria] | Aldizkaria | EROSKI CONSUMER\nEskola adinean dauden haur guztien errutina berdintsua izaten da goizero-goizero: gosaldu, jantzi, bizkar zorroa prestatu eta hamaiketakoa sartu jolasgaraian jateko. Eszena hori betidanik ezagutu izan dugu, baina osagaiak aldatu egin dira: gizartean gero eta zabalduagoa dago modu osasungarrian elikatzeko joera, eta, horren eraginez, aldaketak sumatzen dira goiz erdiko mokaduaren inguruan. Joerak joera, ordea, gaur egungo haurrak ez daude hain osasuntsu, ez behintzat kontzientzia horrek iradoki dezakeen adina. Espainiako herritarren Elikadura Ohituren eta Nutrizio Egoeraren inguruko Azterketan ageri denez (ENPE izena du, 2015ean sustatu zuen Eroski Fundazioak), 6 eta 9 urte arteko haurren gizentasun tasa %22,8 handitu da 2000. urtetik. Europako herrialdeen buruan jartzen gaitu datu horrek, Zipreren atzetik.\nGarai bateko aperitiboak, oro har, ez ziren egungoak bezain prozesatuak. Andrea Marques nutrizionista da eta Dietetika eta Gastronomia arloko aditua, eta honela azaltzen du: "Garai bateko produktu batzuek ez zeukaten hainbeste gehigarri eta kontserbagarri. Hori aski ongi ikusten da orain saltzen dituzten ogi izoztuetan. Bestalde, ogitartekoek betegarri osasungaitzagoak eduki zitzaketen, adibidez hestebeteak, nahiz eta horietako batzuk osasungarriagoak izan besteak baino, adibidez urdaiazpikoa". Gaur egun, zenbait gurasok konpromiso handia du seme-alabak egoki elikatzeko, baina beste batzuek ez hainbeste, edo ez daukate behar adina informazio.\nGaur egun aukera ugari dago, eta badaude guraso kezkatuak ere, haurrei fruta atal bat ematen dietenak, fruitu lehorrak ontzi txiki batean edo osoko sandwich baten erdia urdaiazpiko pixka batekin. Baina beste muturra ere hor dago, elikagai ultraprozesatuetara jotzen dutenak. "Borroka horretan ari gara nutrizionistak. Guraso batzuek gaileta zorrotxoak ematen dizkiete haurrei, azukrez beteta, opil industrialak gantz saturatuekin edo zukuak azukre erantsiarekin", azaldu du.\nOrain dela hamarkada batzuk, etxean egindako janariari ematen zitzaion lehentasuna. "Gaur egun, nahiz eta produktu ultraprozesatuek ere betetzen duten elikadura arloko segurtasunaren araudia, konposatu kimiko jakin batzuk izaten dituzte, eta, gehiegizko kopuruan hartuta, eragile endokrino gisa joka dezakete edo metabolismoa aldarazi, eta pilatuz gero, kaltegarriak izan daitezke organismorako. Ultraprozesatuak saihestu egin behar genituzke ahal den guztietan", aholkatu du Marquesek.\nJolasgaraiko otorduak egunaren buruan hartzen diren kalorien %10 ematen ditu, gutxienez. Azken urteetan zalantzan jarri da egokia ote den egunean bost otordu egitea, baina beti da hobea haurrek goiz erdian zerbait jatea baraurik gelditzea baino. "Eskolan goizeko zortzietan edo bederatzietan sartu eta bazkaltzeko orduraino han egon behar dutenean, beharrezkoa da, batez ere etxean gaizki gosaltzen duten haurrentzat", ohartarazi du Andrea Marquesek. Hori bai, goizeko mokadu hori ahalik eta osasungarriena izatea komeni da.\nNutrizionistek honako aukera hauek jotzen dituzte ontzat, beste hainbaten artean: haurrak ongi gosaldu ez duenean, komeni izaten da fruta atal bat ematea, behar adina bitamina har ditzan; hobe freskoa izatea eta ez zuku eginda, ez dezan hartu behar baino azukre gehiago. Beste aukera bat da fruitu lehor sorta bat sartzea bizkar zorroan; horiek gantz osasungarriak eta omega-3 izaten dute, eta on handia egiten diote garunaren jarduerari. Eta esneki txiki bat ere jar daiteke, edo haurrak gosea izaten duela jakinez gero, osoko ogiarekin egindako sandwich baten erdia, urdaiazpiko ondu pittin batekin edo urdaiazpiko egosiarekin, edo atun lata baten erdiarekin, kalitatezko proteinak har ditzan. Aldiz, ez genioke jarri behar txorizorik, saltxitxoirik eta gantz gehiegi daukan beste hestebeterik.\nMokadu osasungarri bat planifikatzen hasita, ideia ona izango litzateke eskolako jantokian izaten dituzten menuekin bateratzea. Eskolako sukaldean bertan prestatu edo kanpotik ekarri, kalitate estandar zorrotzak bete beharra dute, eta beti eduki behar dituzte frutak eta berdurak, eta mugatu egin behar dituzte frijitukiak, aurrez prestatuta dauden jakiak edo haragiaren eratorriak, adibidez saltxitxak edo hanburgesak. Nutrizionistek adibideekin azaltzen dute nola konbinatu bazkaritako platerak eta hamaiketako: "Bazkaltzeko arroza eta arraina emango badiote eta berdurarik ez badu jango, egun horretan azpimarratu egin behar dugu fruta eraman behar duela. Animalia jatorriko proteinarik jango ez duen egunean, lekaleak dituelako plater bakar gisa, zertxobait proteina gehiago eraman behar luke goiz erdirako. Menuko postrea ere har dezakegu kontuan: fruta denean, eraman dezala jogurta, eta alderantziz".\nNORK KONTROLATZEN DU HAURREN ELIKADURA ESKOLETAN?\nAgintariek kontrolatzen dituzte eskoletako jantokietan ematen dituzten menuak. Autonomia erkidegoek araudiak argitaratu dituzte zenbait jarraibiderekin, haurren elikadura osasungarria eta orekatua izan dadin. Elikadurari buruzko adostasun dokumentu bat ere badago eskolako eremurako; Lurraldearteko Osasun Kontseiluak onartu zuen, 2012an, eta zenbait erkidegok kontuan hartu dute. Haurrek jolasgaraian jaten dutenaren ardura, ordea, gurasoena da osoosorik. Ildo horretan, hainbat ekimen sortu da gurasoei formazioa emateko; hor dago, esaterako, Elikadura Osasungarria Sustatzeko Heziketa Proiektua (PEPAS), Errioxan abiarazi zutena, 2015ean, edo Guía de alimentación saludable en la escuela (Eskolan modu osasungarrian elikatzeko gida), Andaluziako Juntak argitaratua.\nHurrengo orrira joan: Ohitura osasungarrietan heziz >>\n[1. orria] ALDATU EGIN DA JOLASGARAIA\n[2. orria] Ohitura osasungarrietan heziz


Txakur abandonatuak mikrotxiparekin: nola jokatu? | Consumer\nTxakur abandonatuak mikrotxiparekin: nola jokatu?\nMadrileko Animaliak eta Landareak Babesteko Elkartearen aterpetxeak 2011. urtean txakurren %31 bildu zituen mikrotxiparekin\nMikrotxipa gailu txiki bat da, azalaren azpian jartzen dena eta animaliaren jabearen datuak gordetzeko balio duena. Metodo hori ezarri zen txakurra galduz gero berreskuratzeko, baina baita animalien abandonua geldiarazi eta kontrolatzeko ere. Hala ere, Espainia osoan mikrotxipa nahitaezkoa den arren, animalia batzuk aterpetxeetan sartzen dira berarekin, eta haien jabeek ez dute haien ardura hartu nahi.\nMikrotxipean erregistratzen diren datuak zenbaki eta letraz osatutako kode pertsonalizatua dira, jabearen datuekin batera (izena, telefonoa). Informazio hori artxibo zentral batean erregistratzen da, eta Europan mota horretako datuak dituzten fitxategiekin ere konektatuta dago.\nArroz-ale baten tamainako kapsula da mikrotxipa. Azalaren azpian jartzen da, injekzio baten laguntzaz, lepoaren ezkerraldean. Ez da anestesiarik erabili behar, eta ez du albo-ondoriorik. Txiparen kodea datu-irakurgailu batekin deszifratzen da, eta mikrotxiparen gainean jartzean aktibatzen da.\nTxakurra identifikatzea garrantzitsua da, animalia jabearekin azkar erlazionatzen baitu. Oso erabilgarria da txakurra aurkitzeko, baldin eta: desagertzeak, lapurretak, abandonuak edo borroketarako edo legez kanpoko salmentetarako zakurrak erabiltzen badira.\nEspainian nahitaez erabili behar den mikrotxiparen bidez, txakurren errolda eguneratua izan daiteke. Identifikazioa betetzeko esparru juridikoa existitzen bada ere, Arancha Sanz Animaliak eta Landareak Babesteko Madrilgo Elkarteko abokatuak, bere ustez, “kontrol-mekanismoak ez dira eraginkorrak eta jabe batzuek ez diote mikrotxipa bere txakurrari jartzen”.Txakurra identifikatzea garrantzitsua da, animalia jabearekin azkar erlazionatzen baitu\nHain zuzen, Madrileko Animaliak eta Landareak Babesteko Elkartearen aterpetxean, 2011n, sartu ziren animalien %31k mikrotxipa zuten. Arancha Sanzek honela azaldu du: “nahiz eta txakur horietako batzuk jabeek eskatzen dituzten galdu egin direlako, gehienak aterpetxean geratzen dira, jabeek ez dutelako ezer jakin nahi”.\nTxakurra edozein adinetan identifika daiteke. Txakurkumeen kasuan, txertatuta daudenean egiten da. Albaitariek bakarrik dute animaliak mikrotxipez identifikatzeko baimena.\nTatuajea da beste identifikazio-metodo bat, duela urte batzuk erabili zena baina zaharkituta dagoena. Zakurraren belarrietako edo atzealdeko aurpegietan zenbaki eta letren kode bat, tinta beltzarekin, markatzean datza. Metodo hau mingarria denez, anestesia orokorra behar da.\nGaldutako edo abandonatutako txakur bat aurkitzen denean, solidarioa izan behar da eta animaliari lagundu. Hala egiten ez badu, erraza da ordu batzuetan auto batek harrapatuta hiltzea, ez harrapatzea edo gosea, egarria, hotza edo beroa izatea.\nAnimalia mikrotxiparekin identifikatuta badago, jabea aurkitu eta amaiera zoriontsua lortu beharko da. Txakurra erraz erabiltzen uzten bada, gertuen duen albaitaritza-klinikara eraman daiteke, eta mikrotxiparen irakurgailura pasatzeko eskatu. Eragiketa honek ez du inolako kosturik. Txakurrak mikrotxipik ez badu, klinikan bertan, bilketa-zerbitzu batera dei dezake, txakurra aterpetxe batera eramateko, eta han adoptatzeko aukera izango du.\nTxakur abandonatu bat aurkitu nuen mikrotxiparekin\n“Abandonatutako txakur bat aurkitu nuen, eta mikrotxiparekin identifikatuta zegoen. Jabearekin harremanetan jartzen saiatu arren, ezinezkoa izan zen, baina orain, bi hilabeteren ondoren, agertu egin da eta animaliari eskatzen dio, ni haren kargu egon nintzen eta maitasun handia hartu dut”. Kasu horren berri eman zitzaion Madrileko Animaliak eta Landareak Babesteko Elkartearen kabinete juridikoari, baina edozeini gerta dakioke; beraz, jakin dezagun nola jokatu:\nEgoera zail horren konponbidea legearen eta sentimenduak dituen izaki bizidun baten arretaren artean dago. Legearen arabera, eta gai horri buruzko lege autonomikorik ez dagoen Espainiako eskualde batean bizi bada, Zigor Kodeko 612. artikuluaren arabera, etxeko animalien jabeak 20 eguneko epea izango du animalia erreklamatzeko, beste pertsona batzuek jaso dutenetik kontatzen hasita. Epe hori iraganik, jaso duenarena izango litzateke.\nBatzuetan, ez da animalia abandonatu izana.\n, galdu egin da; beraz, galdera hau izango litzateke:\nZer egin du jabeak bere txakurra aurkitzeko?\nHain zuzen, jabeak txakurra berreskuratzeko egin baditu izapide horiek, lehen aipatutako epea ez litzateke kontatuko, baina hori epaiketa batean argitu beharko litzateke. Hala ere, Alicia Muñoz abokatuak azaltzen duenez, “onena animaliaren ongizatea bilatzea da, epaiketarik edo transakziorik ez egiteko”.Animalia mikrotxiparekin identifikatuta badago, minutu gutxi barru jabea aurkitu eta amaiera zoriontsua lortu beharko da.\nEta gehitu du jakin beharko litzatekeela jatorrizko jabea txakurra maite duen pertsona den. Baina, kasu honetan, mikrotxip bat izateak adierazten du animaliarekiko lotura dagoela. Lehengo jabeak maitasun hori badu eta zakurra jaso zuen pertsonak ere afektu-gatazka bat sortu da.\nAlicia Muñoz abokatuak uste du “agian gaiak bide bat aurkitu lezake nahi den konponbidea aplikatzeko, txakurrari zer pertsonarekin joan nahi duen aukeratzen utziko balio. Horrela, bi aldeek animalia benetan nahi badute, afektu-proba bat egingo dute eta txakurrak bere zoriona aukeratu ahal izango du”.\nTxakurra txakurkumea denean identifikatzea.\nMikrotxipa albaitari batek jarri behar du.\nGaldutako txakur bat aurkituz gero, albaitaritza-klinikara joan, animaliak mikrotxipik duen egiazta dezaten.\nabandonu microchip-eu perros-eu


Urrian egingo da #inkurria, tintazko marrazkien erronkea - bizkaie.biz\nBizkaie! 2021-09-22 11:12 Kulturea\nMarrazkeraz, Marrazkilari Euskaldunon Topaguneak egin dau deialdia.\nTintaz egindako marrazkiak egitera animau eta formatu hori aldarrikatzeko antolatu dabe nazinoartean #inktober dalakoa, urrian. Ekimenagaz bat egin, eta Euskal Herrira egokitu dau Marrazkeraz taldeak, hau da, Marrazkilari Euskaldunon Topaguneak. Euren erronkeari #inkurria izena emon deutse.\nUrria tintaz egindako marrazkien hilea izaten da sortzaileentzat, eta egunero sare sozialetan argitaratzen ditue euren lanak, aitatutako #inktober eta #inkurria traolak erabilita. Marrazkerak-ekoek atondu daben erronkan parte hartu nahi dabenek lau pausu segidu beharko ditue: tintazko marrazki bat egin; sarean ipini; ekimenaren traolak erabili; eta, urriko egun guztietan gauza bera egin.\nMarrazteko ohitura positiboak bultzatzea da erronkearen helburua, baliabide grafiko lez tintea erabilita. Egunero marrazki bat egiteko ohiturea hartuta, agendan marrazkigintzeari lekua egiten jakola uste dabe antolatzaileek.\nHorrezaz gan, konpartidutea be bada beste helburu bat, ezagutzea eta sormena sareen bidez danen eskura jartea. Sakabanatuta dagozan egileen topagune bihurtuko da, modu horretara, #inkurria.\nMarrazkilari bakotxak bere estiloaren eta gaitasunaren arabera egokitu leike erronkea. Batzuentzat olgeta hutsa da #inkurria, eta beste batzuentzat, ostera, egitasmo personalei bultzadea emoteko aukera polita. Ez da lehiaketa bat, trasteak hartu eta marrazten hasteko gonbidapena baino.\nUrriko egun bakotxerako kontzeptu edo berba bat atondu dau Marrazkeraz topaguneak, parte-hartzaileek segidu deien. Esate baterako, lehenengoak beira, trajea, ontzia, korapiloa eta balea dira, eta azkena, 31.a, arriskua (zerrenda osoa behean). Dana dala, ez da derrigorrezkoa zerrendeari kasu egitea, sortzaile bakotxak bere erara egokitzeko modua dauelako.\nJake Parker izan zan #inktober ekimenaren sortzailea, 2009an. Urterik urtera, munduko txoko gehiagotara zabaltzen doa, eta herrialde, komunidade edo alkarte bakotxak bere erara egokitu dau erronkea. Euskerearen kasuan, 2016an agertu zan lehenengoz #inkurria kontzeptua, Gorka Belaskoren eskutik, eta Marrazkeraz topaguneak hartu dau azkenaldion ekimena bultzatzeko ardurea.


Azken urteotan Urretxuko arau berriak idatzi diren heinean, Irimoko guneak jaso ditu beharbada iritzi kontrajarri konplexuenak.\nJakin badakigu gaur egun bizi den egoera sozio-ekonomikoak guztion ikuspegia aldatzeko bidean jarri duela. Azken 30 urteotan hiriak garatzeko erabili diren hirigintza tresnek ez dute gaur egun eraginkortasun edota legitimazio handirik.\nSostengarritasunaren inguruan hitz jario ugari jasan dugu azken aldian. Hirigintzaz ari bagara, teknologiak eta ekologiaren merkadoteknia alde batera utziz, printzipio orokor batek sailka ditzake hiriaren jasangarritasuna: Moldakortasuna.\nMoldakurtasunaz aritzen garenean aukera irekiak uzten dituen hirigintza bati buruz ari gara. Eremuetan hartzen diren erabakiak denboraren eta egoera ezberdinen kontinjentziak kontuan hartuko dituen estrategiak garatzea alegia.\nHelburu hauek lortzeko ezinbestekoa da bertako egitura, memoria eta aukerak aztertzea. Eta are garrantzitsuago jendearen eta ajente ezberdinen partaidetza ikuspegi eta aukera ezberdin eta kontrajarri gehienak mapeatu ahal izateko.\nPublicado por Irimo Urretxu en 3:39\nEspazio produktiboak eta hiriak :: Espacios produc...\nIRUDIAK :: IMAGENES\nABENDUAK 18, aurkezpen eta hitzaldi saioa\nAzken urteotan Urretxuko arau berriak idatzi dire...


Uberan - Euskal Idazleen Elkartea - Sortzaileentzako DA!\nGerediaga Elkarteak eta Durangoko Udalak Sormen Beka DA! izeneko deialdia iragarri dute. Ekimen honek bi helburu nagusi ditu: euskarazko sorkuntza sustatzea eta sortzaile berriei bidea erraztea. Epaimahaiak hautaturiko egitasmoak 15.000 euro jasoko ditu.\nKultur sorkuntzaren barruan Durangoko Azokak bere baitan hartzen dituen diziplinak hartuko dira kontuan: literatura, musika, arte eszenikoak eta ikus-entzunezkoak. Aurkez daitekeen proposamena diziplina bakarra edota diziplinen arteko uztarketa izan daiteke. Baina deialdi bakoitzean diziplina bat hartuko da oinarritzat. 2018an, literatura izango da oinarri ( edozein generotakoa).\n-Sortzaile berrientzat (Hiru lan baino gutxiago argitaratuta edo plazaratuta dituena).\n-18 urtetik gora.\n-Banaka zein taldeka.\n-Sorkuntza prozesua eta plazaratzea lagunduko dira. Proiektu bakarrari emango zaio eta lehiaketa bidez aukeratuko da.\n2018ko irailaren 21ean, arratsaldeko 18:00etan, itxiko da lanak aurkezteko epea.\nAurkeztu beharreko dokumentu batzuk:\n-Sortzailearan curriculuma eta portfolioa.\n-Proiektuaren memoria (motibazioa, luzera, kronograma..).\n-Literatur lanaren lagina.\n-Proiektuaren kalitatea eta gaiaren tratamenduak sor dezakeen interesa (%45).\n-Gaitasun berritzailea eta originaltasuna (%20).\n-Proiektuaren hedatze ahalmena (%15).\n-Kontuan hartuko dira zenbateraino sustatzen diren kultur artekotasuna, genero-berdintasuna, integrazioa, diziplinarteko izaera eta komunikazio teknologien erabilera (%10).\n-Aurrez aurreko proiektuaren defentsa (%10).\nEpaimahaiak aurkeztutako lanen artean lauzpabost aukeratuko ditu. Hauek proiektuaren defentsa egin beharko dute epaimahaiaren aurrean. Lehen aukeraketaren ebazpena telefonoz egingo da. Lan irabazlearen berri 53. Durangoko Azokaren egitarauaren barruan emango da.\nUrtebeteko epea izango du hautatuak proposamena burutzeko eta 54. Durangoko Azokan (2019an) erakutsiko du emaitza.


Txomin Peillen. Idazlea: Bake zaletasuna Algeriako gerrak eman zidan - Euskonews\nEuskal Herriaren giza dibertsitatsea ez da kontzeptu arin horietakoa. Gure nortasunaren mapak zehazkizun desberdinak azaltzen baititu. Parisen jaio, hazi eta hezitako zuberotarrak modu desberdin batez begiratzen dio euskal guneari, gogoz eta arimaz begiratzeko ahaleginak egin arren. Eta horren adibide garbia da Txomin Peillen. Euskal kulturaren langile porrokatua da, euskaltzaina eta Eusko Ikaskuntzako bazkidea, besteak beste. Manuel Lekuona Saria eman zitzaion 2009ko edizioan, eta horrela, bere opera omniarengatik sari bera jaso dute pertsonalitateen zerrenda aberatsean sartu zen, berezko merituz.\nEz nintzateke idazle, ikerlari, euskaldun, abertzalea izatera lagundu nautenen laguntzarik gabe. Ez banitu ezagutu zenbait pertsona —besteak beste, Ibinagabeitia, Mitxelena, Aresti, Haritschelhar, Apalategi— auskalo non egongo nintzen. Etsitzen nuenean adorezko hitzak zuzentzen zizkidaten.\tTxomin Peillen Karrikaburu (Paris, 1932) Txomin Peillen 1932. urteko azaroaren 17an jaio zen Parisen. Gurasoak euskaldunak zituen, Joanes Peillen Ligi eta Maddalen Carricaburu, baina bizitzaren gora beherak direla eta Frantzian ezagutu ziren. Gazte garaiko aldizkarien irakurketek eragin handia izan zuten Txomingan. Aita alderdi komunistean zegoenez l’Humanitéko kultura orrialdeak gogoko zituen, baina politika gaietan nahiago zuen klandestinoki hasi, Albert Camus-ek garai batean zuzendutako Combat egunkaria irakurriz. Txomin Peillen berak esaten du euskaldun mundua deskubritzeaz gain ez zaiola ezer garrantzitsurik gertatu, Marie-Thérèse Olivierekin 1964.urtean ezkontzea baizik. Algerian, Infirmier Major bezala eta Gurutze Gorriaren izenean, Dohanikako Sendakuntza Laguntza ematen ibili zen. Bertan ikasi zuen medikuntzaz zerbait, arabear dialektoaz beste zerbait eta bakezaletasuna. Gandhizale eta indarkeriaren etsai aitortzen da. 1982. urtean Euskal Herrira etortzen da eta Santa Grazin zeukan etxetik egiten ditu bere etnografia lan handienak, batik bat, Santa Graziko eta Ligiko berriemailekin. Ikasketei dagokienez Parisen biologia lizentziatura egin zuen, geologia apur batekin eta horrela gai horietan 22 urte joan zitzaizkion kolegio eta lizeotan eskolak ematen. CNRS (Centre National de la Recherche Scientifique) delakoak antolatutako Laboratoire des Langues et des civilisations orales taldean kidetu zen 1961. eta 1962. urteetan. Parisen Iberiar eta Iberoamerikar gaztelaniazko lizentziatura egin zuen, baita hezkuntza jakintzen lizentziatura ere. Horiekin guztiekin, alde batetik literaturan eta hizkuntza irakaskuntzan sartu zen eta Parisen 12 urteez Lavoisier lizeoan euskara irakaslea izan zen. Euskal Ikasketen doktoratua Haritschelharrekin Bordelen egin eta Paueko Unibertsitatean 15 urteez euskal irakasle izan zen. Orain irakasle emeritua da. Bitartean euskaraz eta frantsesez idatzi ditu fitologiazko eta linguistikazko lanak, gehienak zubereari buruz. Euskal literaturan sartu zuena eta aurrera egitera bultzatu zuena Andima Ibinagabeitia izan zen. Andimak eta Jon Miranderekin batera Gernika, Egan eta Euzko Gogoa, aldizkarietan artikulu eta olerkiak argitaratzeko zituzten. Domingo Aguirre saria behin baino gehiagotan eskuratu du. Aipatzekoak dira: Gauaz ibiltzen dena, Itzal gorria, Gatu beltza, Altxorra eta alkimia, Buffalo Billen abentura, Errotaria errege, Mirko printzea, Allande Elizagarai ligiarraren ixtoriak. Haurrentzat ipuin bildumak eta helduentzat sasi-erotikazko ipuinak, fantsasiazkoak, humorezkoak, detektibe girokoak idatzi zituen. Ikerketa sailean 24 liburu argitaratu ditu eta 192 ikerketa artikuluak eman ditu aldizkari ugarietan. Ikerketa gehienak euskaraz idazti arren, badaki beste hizkuntzetan idazteak eta mintzatzeak merezi duela. Frantsesez hiru liburu argitaratu ditu. “Bosquejos Vasco Uruguayos” erdaraz eman zuen eta ingelesez artikulu bat eta kantu bat idatzi zituen. Hots, saiatzen da egin dituen ikasketa gehienez baliatzera. Iturria: Txomin Peillen Karrikaburuk berak idatzitako biografia


Kultura > Zinema > Punto de Vista festibala\nOskar Alegriaren \_'Zumiriki\_' filmak ikusumina eragin du aurtengo Punto de Vistan.\n1993. urtean sortu zen Iruñean bideo-sorkuntzaren inguruko jaialdi bat, ikus-entzunezkoan sormena lantzen zuten filmen bultzatzaile zena, eta haren ondorengoa da Punto de Vista. Jaialdi hartan bazegoen dokumentalari eskainitako atal oso bat, eta horren bilakaera da aste honetan hamalaugarren ediziora iritsi den nazioarteko jaialdia. Dokumentala topagune bezala planteatzen da bertan, generoaren konbentzioak gainditzeko eta berritzeko borondatez ari diren errealizadoreek elkarren bilaketak ezagutu eta ikuslegoarekin partekatu ditzaten. Filmetan dagoen konpromiso etikoa baloratzea da jaialdiaren premisetako bat, antolatzaileen ustez arte adierazpenak berak ere eduki behar baitu prozesu koherentea. Bertan lehiatzen diren lanek errealitatera hurbiltzeko moduak proposatzen dituzte, ez-fikziozko zinemaren ospakizuna da jaialdia.\nGerard Ortínen 'Reserve'.\nNazioarteko filmez gain, badira euskal zinema dokumentalari eskainitako espazioak ere. Aurten, esaterako, Oskar Alegriaren Zumiriki (2019) lanak inauguratuko du jaialdia, Nafarroako Pirinioetako basoan ezkutatu den naufrago baten inguruko filmak. Sail Ofizialean Gerard Ortín zuzendari katalanak zuzendutako Reserve filma eskainiko dute, zeina Pirenaika eta Tractora Koop euskal ekoiztetxeek ekoitzi duten. Reserve otsoaren desagerpenaren inguruan hausnartzen duen 27 minutuko pieza da, protagonista duen animaliari zeharka gerturatzen zaiona. Otsoentzako tranpen hondarren bidez, Ameriketako Estatu Batuetatik inportatutako harrapakari gernuaren bidez, hegazti sarraskijaleak elikatzeko hondakindegiaren bidez eta animalien erreplikei tiro egiten dieten arkularien bidez, lurralde bateko oreka ahularen inguruko kontakizuna eraiki du Ortínek, eta gizakien eta gizaki ez direnen arteko harremanaren inguruan galdekatzen du. Beste herrialdeetan hautatuak izan diren filmekin batera lehiatuko da sari nagusienen bila.\n'Gorria', Maddi Barberren pelikula, X-films atalean ikusia hal izango da.\nIldo berean, X-films deritzon atalean, Maddi Barberrek urtebetean landutako Gorria proiektua erakutsiko da. Punto de Vistak pasa den urtean saritutako egitasmoa da, zuzendariak 16 milimetroko film-euskarrian gauzatu duena. Barberren lanak bide ezberdin batetik heltzen dio Ortínen bilaketarekin zerikusia duen gaiari. Gorria-k fokua jartzen du Lakaben egiten den artaldeen zaintzan eta hilketan, zeinak alternatiba proposatzen dion animalien industrian nagusi den gauzak egiteko moduari. Herri baten sinesmenetara eta erritualetara hurbilketa da obra, eta beste espezie batzuen kudeaketaren dudak eta kontraesanak gorpuzten ditu bere irudietan. Bi zinemagileen lanak elkarrizketa gisa beha daitezke, bai ikuslegoarekin, bai inguruarekin, baita elkarren artean ere.\nGainera, Paisaia sailean, Ione Atenea, Arnau Padilla, Peru Galbete, Lur Olaizola, Ainhoa Gutiérrez eta Jesús María Palaciosen filmak ere eskainiko dira aurten. Hego Euskal Herriko dokumental ekoizpenari dagokionez, pelikula berri eta ausartenak biltzen dituen saila da Paisaia, arakatze estetiko eta narratiboaren ariketa irekitzat planteatzen diren obren lagina. Proposamen ausartak baloratzen ditu jaialdiak, bilaketari garrantzia ematen diotenak, dokumentalaren alorra bera zabaltzen lagunduko dutenak. Aurten, memoriaren kontzeptuarekin loturiko galderak planteatzen dira sail horretan hautatutako filmetan. Zinemagile bakoitzak hainbat adiera –memoria intimoa, familiarena, kolektiboa, historikoa– landu ditu eta, bakoitzak bere adierazpen estetikotik edo narratibotik, gizakiaren behar jakin bat aztertu du: memoria kontakizun moduan finkatzeko premia, edo filmatzearen eta idazketaren bitartez manipulatzeko beharra. Sailak bi proiekzio proposatzen ditu lanak ikuskatzeko: batetik, Ione Atenearen Enero film luzea; bestetik, Padillaren Para ver lo que quiero ver necesito más que los ojos, Galbeteren Ura sartu zen barrura, Olaizolaren Xulia, Gutiérrezen Medvedek eta Palaciosen Labo laburmetraiak biltzen dituen proiekzioa.\n'Ura sartu zen barrura', Peru Galbete.\nGalbeteren bigarren laburmetraia da Ura sartu zen barrura. Musikari gisa ere aritzen den zuzendari honek Uharte zentroan garatu du lana, artistentzako eskaintzen duen espazioan. Musikaren eta irudien arteko zuzeneko esperimentazioa izaten hasi zenak hamasei minutuko filmean aurkitu du, azkenean, oreka. Txikitan bere etxean jasandako uholde batek abiarazten du proiektua; uriola bat, zeinetan etxekoak bizirik atera arren, etxearen behealdean zituzten oroitzapen asko galdu zituzten. Diapositiba batzuk besterik ez zituen berreskuratu aitak, banan-banan garbitu zituenak. Horrela, uraren arrastoak emandako esanahietan murgiltzen da Galbete, galdera batekin: ez al dute hobeto kontatzen iragana gertakizunak beren azalean bizi izan dituzten argazkiek?\nTarragonako Francisco Franco Unibertsitate Laboralean oinarritzen da, bere aldetik, Jesús María Palaciosek jaialdian erakutsiko duen obra. Labo izendatzen duen lanak paseo bat proposatzen du unibertsitatearen eraikinaren memorian barrena. Bi zentzutan: eraikuntzak dituen korridoreetan barrena arakatzen du eta, era berean, eraikin horietan bizi izan zirenen oroitzapenetara gerturatzen da. Filma gure iraganera joateko bidaia da, gure orainaldia eta etorkizuna hobeto ulertu ahal izateko. Gaiak, gainera, zuzenean interpelatzen ditu azkenaldian Espainiako diktaduraren buru izan zenaren inguruan mugitzen ari direnak. Lana 2019ko Kimuak katalogoaren parte da eta Documenta Madrid jaialdian estreinatu zen duela ia urtebete. Zuzendari donostiarrak hiru film labur landu ditu honen aurretik, eta metraje luzean ere aritu da, Distantziak 2015eko talde-ekoizpenean hain zuzen ere.\n'Enero', Ione Atenea.\nIone Atenearen Enero filma da saileko film luze bakarra eta zuzendariaren lehen pelikula da. 69 minutuko lanak zahartzaroaren erretratu intimoa egiten du, laurogei urte pasatxo dituzten bi emakumeren historien bitartez: zinemagilearen bi amonak. Kamerak zahartzen ari diren gorputzen materialtasuna eta keinuak jasotzen dituen bitartean, emakumeek beren bizitzaz, denboraren iragateaz eta heriotzaz hitz egiten digute. Lan honen prozesuan, zinemagilea bere amonekin batera joan zen emakume bakoitzaren sorterrira. Bidaia batean Galiziako kostaldeko itsasora joan zen, Manolitak handik emigratu baitzuen duela berrogei urte baino gehiago; beste bidaian berriz, Nafarroako Lerga herrira. María Jesús han jaio zen, eta hara itzuliko omen da hiltzen denean. Zuzendariak dio jakin nahi zuela nola bizi daitekeen norberaren denbora naturala amaitu denean, eta bere amonentzako amodiozko gutun gisa ulertzen du filma. Zoritxarreko izan daitekeenari alde positiboa bilatu nahi izan dio Ateneak, eta aldi berean denboraren iragatearen inguruan pentsatu. Ez da lehen aldia zuzendari eta artista honek zahartzearen eta eraldatzearen inguruko lana egiten duena, 2016an Nafarroako Artista Gazteentzako diru-laguntza jaso baitzuen 24/07 obrari esker: bertan, aitona izandakoaren alzheimerrarekin lotutako gaiak bildu zituen, gerora liburu bezala argitaratuko zituenak. Dokumentala Hiruki Filmakek ekoizten du, Ateneak Garazi Erbururekin eta Marina Lameirorekin partekatzen duen ekoiztetxeak.\nDokumentala ulertzeko bestelako modua proposatzen du Punto de Vista jaialdiak eta Euskal Herriko zinegile berritzaileenen lanak ikusteko aukera eskainiko du aurtengo edizioan ere\nLanen eta errealitatearen arteko lotura dira film hauetan aipagarri, eta uste dut hori dela gizartearekiko garrantzitsu bihurtzen dituena. Beharbada, historia hauek ezin dira beste modu batera kontatu. Dokumentuaren egiazkotasunarekin jokatzen du sarritan lan mota honek, hori bera zalantzan jarri eta fikziozko gertakariekin filma osatzeko. Aspaldi hautsi zen kamera batek “aurrean dagoena bere horretan” filma dezakeenaren mitoa, eta atzean utzi ditugu –eskerrak– XIX. eta XX. mendeetan zehar herrialde “exotikoetara” egindako antropologoen bidaietatik ekartzen zituzten interpretazioak itsu-itsuan sinesteko garai bateko joerak. Egun, errealitateari marko bat ipini eta nondik begiratu proposatzen du bere buruaz kontziente den dokumentalak. Zinegileak etikoki jardutea zor dio aurrean duenari, eta beharra sentitzen du ikuslegoari argitzeko nor den kontatzen duena, eta zein izan den bere harremana film horrekin. Finean, jaialdiaren izena daraman ikuspuntua da film dokumentalek eskaintzen dutena. Memoriaren kasuan, gainera, ezaugarri garrantzitsua da errealitatearekiko harreman hori, euskarri bat izan dezagun haren arabera kokatzeko. Egiarik ez dago, helduleku bat baizik.\nDokumentalaren gaur egungo egoera ez da, bortxaz, beti horrelakoa izan. Filmak eta dokumentalak elkarren artean bereizten ditugu egunerokoan, batzuk besteen barnean sartu ezinik. Pelikulak denbora pasarako entretenigarri dira; dokumentalak, informazioa –gehiegi– ematen duten ikasteko tresna –aspergarriak–. Jaialdi honek, Euskal Herrian eta mundu mailan lanean ari diren zinemagile askok bezala, bestelako harremana proposatzen du: ezagutu, gozatu eta pentsatzeko aukera eskaintzen duen era bat. Bien artean topa liteke, agian, konbinaketa ona, errealitatearen bidez istorioak kontatzeko. Gure baitan dago, hortaz, dakartzagun aurrejuzguak deseraikitzeko gaitasuna.\nHonen inguruan hausnartzeko gonbita luzatzen dizuet, Iruñeko areto nahiz kaleetan aste honetan. Ireki dezagun, behintzat, eztabaidarako tartea.\nKanal hauetan artxibatua: Punto de Vista festibala | Iruñea | Dokumentala\nPunto de Vista festibala kanaletik interesatuko zaizu...


EH Bilduk Bilgune berria inauguratu du Barakaldon\nEH Bilduk ekitaldi politikoa egin zuen atzo arratsaldean Elkano kaleko Bilgune berria inauguratzeko. Alderdi subiranistak beste urrats bat ematen du herrian duen sendotze prozesuan, eta lan politikorako egoitza berri bat zabaldu du Barakaldoko herritarren beharrei erantzungo dien alternatiba eraldatzailea indartzen jarraitu ahal izateko.\nUdalak ez du indarkeria matxistatzat hartzen bere semeak emakume bat hil izana\nBarakaldoko Udaleko Emakume Sailaren utzikeria salatu du EH Bilduk, Udalak ez baitu indarkeria matxista kasuen aurrean erantzuteko eta jarduteko protokolo propioa aktibatu 90 urteko auzokide baten hilketa bortitza gertatu ostean. EH Bilduk ostiralean bertan mugimendu feministaren erantzun-deialdiaz ohartarazi zion Saileko arduradunari, eta hildako emakumearen familia babesteko eta babesteko mekanismo guztiak aktibatzeko eskatu zuen.\nBarakaldoko Emakumeen Etxea nola planteatu beharko litzatekeen eragile feministekin eztabaidatu eta partekatu du EH Bilduk\nEH Bilduk topaketa batzuk antolatu ditu herriko eragile feministekin, hainbat proiektu ezagutu eta hainbat teknikari feministarekin hitz egin ondoren, Emakumeen Etxea eraldaketa sozial, kultural eta politikorako tresna bihurtzeko helburuarekin, egungo gobernuak planteatutako Emakume Sailaren baliabideak tokialdatzeko toki soila izan beharrean.\nUdal gobernuak konpromisoa hartu du, EH Bilduren ekimenez, patinete elektrikoak zuzen erabiltzeko zaintza, kontzientziazio eta sentsibilizazio kanpainak egiteko.\nErreskate soziala eta suspertze ekonomikoa Barakaldon\nEraldatzeko hausnarketak 2022. Ondarroako Etxelilaren adibidea.\nBarakaldok badu Emakumeen Etxea, bai... Baina emakumerik gabekoa. Urtebete da Amaia del Campok ekimen hau iragarri zuenetik: proiekturik gabeko etxea, edukirik gabekoa, helbururik gabekoa eta aurrekonturik gabekoa. Hau al da Barakaldok behar duena? EH Bildutik Emakumearen Etxearen aldeko apustua egiten dugu, baina eraldaketa sozial, kultural eta politikorako tresna gisa. Asmo horrekin, hainbat proiektu ezagutu ditugu, hainbat emakume teknikarekin, talde feministekin... hitz egin dugu… Emakumeen Etxea nola planteatu beharko genukeen sakontzeko hain zuzen ere. Adibide horietako bat aurkezten dizuegu bideo honetan: Ondarroako Etxelila.\nEraldatzeko hausnarketak 2022. Bilboko Koloretxeren adibidea.\nBarakaldok badu Emakumeen Etxea, bai... Baina emakumerik gabekoa. Urtebete da Amaia del Campok ekimen hau iragarri zuenetik: proiekturik gabeko etxea, edukirik gabekoa, helbururik gabekoa eta aurrekonturik gabekoa. Hau al da Barakaldok behar duena? EH Bildutik Emakumearen Etxearen aldeko apustua egiten dugu, baina eraldaketa sozial, kultural eta politikorako tresna gisa. Asmo horrekin, hainbat proiektu ezagutu ditugu, hainbat emakume teknikarekin, talde feministekin... hitz egin dugu… Emakumeen Etxea nola planteatu beharko genukeen sakontzeko hain zuzen ere. Adibide horietako bat aurkezten dizuegu bideo honetan: Bilboko Koloretxe.


Nola eta non aurkeztu?\nOgasunaren bulegoetako erregistroan entregatutako idazki bidez\nSan Juan plaza, Samaniego Etxea\nJendaurreko arreta Ogasunaren bulegoetan:\n8:15-14:30 (astelehenetik ostiralera)\nOgasunaren bulegoetan, bertara joanda\nArabako Foru Aldundiaren Zerga Ikuskatzailetza\nOgasunaren bulegoetako jendaurreko arretaren ordutegia:\nZer da zerga salaketa?\nSalaketa publikoaren bidez Zerga Administrazioari jakinarazi ahal zaizkio zergen arloko arau-hauste izan daitezkeen egitateak edo egoerak, edo zergen aplikazioan eragina eduki dezaketenak. Era horretan, zerga eremuko salaketak berekin dakar Arabako Zerga Administrazioari erabat edo partez ezkutaturik zeuden eta haren lurralde eremuan zerga ondorioak dituzten egitateak jakinaraztea.\nEzagutzen diren eta salatutako pertsonak Zerga Ikuskatzailetzak identifikatzeko beharrezkoak diren ahalik eta datu gehien eduki beharko ditu salaketak, hala nola izena eta abizenak edo, pertsona juridikoa izanez gero, sozietatearen izena, bai eta ahal diren eta ezagunak diren lokalizazio datu guztiak ere (IFZ, helbidea, etab.)\nBehar adina zehaztu beharko dira salatutako datuak eta egitateak, eta egitate horiek egiaztatzeko eskura dagoen dokumentazioa erantsi beharko da.\nIkuskatze jarduketak ez dira hasten salaketaren aurkezpenaren ondorioz, baizik eta Ikuskatzailetzaren organoen ikertze jarduketarengatik, halakorik gertatuz gero.\nSalaketa ez da administrazio espedientearen osagai izango. Zerga Administrazioak ezin izango dio salatzaileari inolako informaziorik eman salaketan adierazitako datuen ikerketa posiblearen inguruan, zeren legeak behartu egiten baitu ahalik eta isiltasun handiena gordetzera bere eginkizunak betetzean lortutako datu, txosten eta aurrekariei buruz, zenbait kasu jakinetan izan ezik, eta horien artean ez dago datuak salatzaileei jakinaraztea.\nSalaketaren ondorioz abiatzen diren administrazio jarduketetan salatzailea ez da interesduntzat hartuko, eta ez da egongo legitimatuta jarduketa horien emaitzen inguruan errekurtsorik edo erreklamaziorik jartzeko.\nSalatzaileak ez du eskubiderik izango salatutakoei ezartzen zaizkien zerga zehapenen parte bat jasotzeko.\nSalaketa jaso eta gero, helarazi egingo zaio Arabako For Aldundiaren Zerga Ikuskatzailetzari.\nOrgano honek salaketan jasotzen diren datuak eta egitateak aztertu eta, hala badagokio, ikertu egingo ditu, eta horiek artxibatu egingo ditu uste baldin badu salaketak ez duela funtsik. Bestela, ikertze jarduketak hastea erabaki ahal izango da.\nArau bidezko erregulazioa\n6/2005 Foru Araua, otsailaren 28koa, Arabako zergen orokorra.\n1. Salaketa publikoaren bidez Zerga Administrazioari jakinarazi ahal zaizkio zergen arloko arau-hauste izan daitezkeen egitateak edo egoerak, edo zergen aplikazioan eragina eduki dezaketenak. Salaketa publikoak ez du zerikusirik foru arau honetako 90. eta 91. artikuluetan ezarri bezala Zerga Administrazioari lagundu beharrarekin.\n2. Honelako salaketa bat jasoz gero, organo eskudunari bidaliko zaio, bidezko jarduketak egin ditzan. Organo horrek, salaketa oinarri gabekotzat jotzen badu edo uste badu salatutako egitateak edo pertsonak ez direla identifikatu behar bezala, salaketa artxibatzea erabaki ahal izango du. Egotzitako egitateak benetakoak direla pentsatzeko behar adina zantzu egon arren Zerga Administrazioak haien berri ez badu, bidezko jarduketei ekin ahal izango zaizkie. Hala gertatzen denean, salaketa ez da izango administrazio-espedientearen osagaia.\n3. Salaketaren ondorioz abiatzen diren administrazio-jarduketetan salatzailea ez da interesduntzat hartuko, eta ez zaio emango haien emaitzen berri. Halaber, salatzailea ez da egongo legitimatuta jarduketen emaitzen inguruan errekurtsorik edo erreklamaziorik jartzeko.


Xanti Begiristain Madotz | elinberri | Page 11\nUdaberri hartan ere, egunek eta asteek aurrera egin zuten beti bezalaxe, eta horrela, ezinbestean, udaberriaren bukaerara, eta, jakina, udaren hasierara hurbildu ziren Manexen baserrian. Mutikoak, beti bezalaxe, badaezpada ere, erne jarraitzen zituen inguruko txorien mugimenduak,…\n2017. maiatzak 21\nManexek, kaskabeltz handiarekin lehendabizi eta karnabarekin ondoren, izan zituen porrot garratzen zaporeak dastatu eta gero, bolada luzetxo batez alde batera utzi zituen txoriak harrapatzeko gogoa eta grina, baina udaberriaren etorrerarekin batera, berriz ere, aida batean…\nBAIONA ETA IRUÑEA, IRUDIPENEZKO HISTORIA\nBaiona: Lapurdiko hiriburua; Iparraldeko hiri nagusia. Gune metropolitarra (BAB. Baiona, Angelu, Biarritz). Erromatarren garaikoa. XI. mendetik aurrera apezpiku hiria. Bere goiburua: <inoiz ez zikindua>. Mendeetan zehar hiribildua (pribilegioak dituena). Setiatzeko 14 saiakera pairatua zituena. Walter…\nUrtebete da dagoeneko joan zinenetik, martxoaren 13 honetan, baina hala ere, oraindik atsegin handiz gogoratzen zaitut (zaitugu): Mikak beren habiak egiteko hegan pasatzen zirenean, mokoan adartxo bat zeramatela: -Begira, begira! Mika hori orain ere bazoak…\n2017. martxoak 17\nMANEX ETA KARNABA\nManexek, kaskabeltz handiarekin halako atsekabea igaro eta gero, trago txar hura ahalik eta azkarrena gainditzeko, erabaki zuen hoberena zela, berehalaxe beste saialdiren bat egitea. Biharamunean bertan, segituan erreparatu zien karnaba batzuei. Izan ere, halako txoriak,…\n2017. martxoak 10\nHERRI TXIKIEN OROIPENA ETA KONDAIRAK\nGizarte honetan, pertsona guztiak historia-egileak gara, norberak bere historia egiten duelako, baina, hala ere, denak ez gara historialariak, alegia, denok ez gara historian adituak eta historia-ikerketen egileak. Horrexegatik, gehienok, oso gutxi dakigu Euskal Herriko benetako…\n2017. otsailak 19\nMANEX ETA KASKABELTZ HANDIA\nEguberrietako egun batean, Manex bihurritxoa, baserrian barna zebilen goizerdi aldean. Oporretan zegoen eta bere zorionerako, momentu hartan ere, gogotik gustatzen zitzaion gauza bat gertatzen ari zen: elurra mara-mara ari zuen, berari atsegin zitzaion bezala. Dagoeneko…\n2017. otsailak 16\nEspainiako hainbat telefonia mugikor konpainiarekin etsipen eta asperraldia jasan ondoren, egun batean erabaki genuen Euskaltelekin probatzea, eta hara gure harridura, telefonoz esan zigutenean konpainia horretatik bertatik, beraien lan esparrua Euskal Autonomia Erkidegora mugatzen zela! Zur…\n2017. otsailak 9\nLABORAL KUTXARI IPURDIAN ZIRTI-ZARTA\nLaboral Kutxak leku askotan esana du, euskara berarentzat guztiz funtsezkoa dela eta horregatik, betidanik ahalegindu eta ahalegintzen dela euskara ahal den gehiena bultzatzen, eta, nik sinesten diot. Urrutirago joan gabe, eta erakusgai moduan, hortxe dugu…\n2017. urtarrilak 26\nKatixa eta hostoa\nBehin batean, udazkenean, Katixa oso haserre atera zen etxetik, amatxok errieta handia egin ziolako, gaizki portatu eta gero. Zigor moduan, amatxok etxe ondoko denda batera bidali zuen, mandatu bat egitera; ogia erosi behar zuen. Baina,…


Haurren estresa, zerk eragin dezake? | Consumer\nHaurren estresa, zerk eragin dezake?\nEgokitzapena edo aldaketa dakarren edozein egoerak neurriz kanpoko antsietatea eragin dezake haurrengan.\nGainezka egin behar duten goi-exekutiboek ez dute estresa izaten. Gaitz honek irakasleei, etxekoandreei… eta haurrei ere eragiten die. Haientzat are larriagoa da, ez baitakite nola egin aurre. Azterketek, dentistarengana joateko beldurrak edo jardueraz betetako eskola-agendak antsietate handia eragin diezaiekete haurrei, buruko edo sabeleko minetik hasi eta nortasun- eta ohitura-aldaketetaraino.\nGainditzen duten egoerak\nIrakaslea edo eskola etapa aldatzea, dentistarengana joatea, anaiorde berri bat izatea edo hiriz aldatzea estresa eragin diezaiokete haur bati. Izan ere, haurtzaroan, egokitzapen edo aldaketa berri bat behar duen edozein egoerak eragin dezake gaitz hori, eta egoera horiek, askotan, antsietatea eragiten dute. Haurren estresa eguneroko bizitzako eskakizunei erantzun egokirik ez ematea da.\nEstres egoera bat aldaketa positiboen ondorio izan daiteke, hala nola jarduera berri bati ekitearen ondorio, baina, oro har, Donostiako Portaera Terapia eta Ikasketa Zentrotik diotenez, “aldaketa negatiboekin lotuta dago, hala nola, gurasoak banantzeak, pertsona maiteen heriotzak edo egoera traumatikoren batek eragin ditzakeen aldaketekin”. Haurtzaroan estresa eragiten duten arrazoiak ugariak eta askotarikoak dira: gurasoen banantzea edo dibortzioa, senideren baten heriotza edo eskolaz kanpoko jarduerak, gehiegi badira. Oinazea eta gaixotasuna dira haurren arazo honen iturri nagusiak.\nOinazea eta gaixotasuna dira haurren arazo honen iturri nagusiak.\nEstresa, beraz, aldaketa emozional edo fisikoa eragiten duen edozein egoera edo faktoreri erantzutea da. Eta ez da sexu- edo adin-kontua, edonork izan dezake. Haurretan txikitatik gara daiteke, 2 eta 3 urte bitartean, haurtzaindegira joaten direnean amagandik banantzeko beldurrez. Edo aurrerago, helburu gehiago bete behar dituzten heinean, hala nola 8 eta 10 urte bitarteko gelako eskakizunak. Nerabezaroan, arazoak etapa horretako aldaketekin eta helduen estresaren antzeko sintomak ditu.\nEstres-maila bat erabilgarria da -bizitzako erronkei aurre egiteko motibazioa-, baina gehiegizko antsietateak gehiegi eragin diezaioke bizitzari, eguneroko jarduerei, eta are gehiago, antsietatea duenaren osasunari ere. Antsietatea eragiten duen egoera bati erantzuteko gaitasuna, neurri handi batean, aldez aurreko esperientziaren eta jasotako hezkuntzaren mende dago, eta, horri esker, pertsona gehienek modu egokian erantzun dezakete egoerak hala eskatzen duenean. Baina erantzun hori ez da beti gertatzen, eta hori da estresaren aurreko unea, haurtzaroan helduetan baino larriagoa bihurtzen dena. Haurrentzat, “aldaketa txikiak eskatzen dituzten egoerek ere, lagun berriak ezagutzeak, esaterako, eragin handia izan dezakete beren segurtasun-sentimenduetan”, adierazi dute Madrilgo CBP kabinete psikologikoak.


[BIZKAIA] ENPRESA BERRITZAILEAK SORTZEA 2019 | Laboral Kutxa\nEnpresa Berritzaileak Sortzeko 2019ko Programa bi jarduera-arlo hauen bidez gauzatuko da:\narloa: Enpresa-proiektu berritzaileak garatzea.\narloa: Enpresa berritzaile berriak.\nHonako ezaugarri hauek dituzte enpresa berritzaile berriek: produktu, prozesu edo zerbitzuetan elementu berritzaileak sartzen dituzte Bizkaiko merkatura; aberastasuna sortzeko aukera handia dute; balio erantsia ematen dute; bideragarriak dira, eta dekretu honen xedeak lortzen laguntzen dute.\n1. arloa: bideragarritasun eta merkatu-azterlanak, eta txosten teknikoak; produktuaren edo zerbitzuaren kontzeptua, ezaugarriak eta oinarrizko funtzionalitateak garatzea; proiektua garatzeko kanpoko aholkularitza; jabetza intelektuala edo industriala babestea, erregistroak, ziurtagiriak eta homologazioak; bidaiak egitea eta azoketan parte hartzea.\n2. arloa: enpresa berria sortzeagatiko prima; enpresa eratzea eta abiaraztea; azoketan erakusle gisa parte hartzeko eta parte-hartze horri lotutako bidaietarako; marketin-plana; jabetza intelektuala edo industriala babestea, erregistroak, ziurtagiriak eta homologazioak; Bizkaian negozio-lokala errentan hartzea; teknologo bat edo negozioa garatzeko pertsona baten kontratazioa.\n1. eta 2. arloa: lagunduko diren gastuak 2018ko urtarrilaren 1aren eta 2020ko abenduaren 31ren artean garatu eta ordaindu behar dira\nPertsona eta erakunde hauek eskuratu ditzakete 1. arloko gastuetarako diru-laguntzak:\nEnpresa berritzaile berrien sustatzaile diren Bizkaiko pertsona fisikoak.\nBizkaiko Enpresa berritzaile berriak, EJZn alta eman gabeak badira edo haien EJZko altaren lehenengo data 2017ko urtarrilaren 1a edo 1az gerokoa bada.\nBizkaian lehendik diren enpresak, gutxienez 7 lanpostu dituztenak, enpresa berriak sustatzen dituztenak.\nBizkaian lehendik diren enpresak, gutxienez 7 lanpostu dituztenak, eta negozio-unitate berriak sustatzen dituztenak, beti ere Beaz, SAUekin batera barne ekintzailetzarako diseinatutako proiektuen emaitza badira.\nErakunde hauek eskuratu ditzakete 2. arloko gastuetarako diru-laguntzak:\nBizkaiko Enpresa berritzaile berriek, baldin eta EJZko altaren lehenengo data 2017ko urtarrilaren 1a edo 1az gerokoa bada, eta, eskabideak aurkezteko epea bukatzen denean, gutxienez, lansaio oso baliokideko lanpostu 2 badituzte.\n1. arloa eta 2. arloa (1. deialdia): 2019ko otsailaren 4tik martxoaren 7ko 13:30era\n1. arloa eta 2. arloa (2. deialdia): 2019ko ekainaren 17tik irailaren 13ko 13:30era


Zure haurrari euskal izena jarri nahi badiozu edo euskal deituraren inguruko informazioa izan, bertan aurkiko dituzu, emakume eta gizonendako pertsona izenak euskaraz, Euskaltzaindiaren irizpideen ...\nBerriak, norgehiagoka eta txapelketen egutegiak eta batbateko jarraipena, sarreren salmenta, multimedia edukiak, eta askoz gehiago! App honekin elkartearen eta jarraitzaileen arteko harremanen ...\nHelburu nagusia, unean uneko ekitaldien inguruko informazioa eskuragarri jartzea du, egitarauaren berri eman eta berau egun eta gaikako filtroen arabera kontsultatzeko aukera emanez. Jakinarazpen ...\nDonostiako Kursaal Jauregiaren informazioa. Urtero antolatu ohi dituen 300 jardueren informazio eta egutegia. Baita ere, hiriko informazio ugari.\nErrezetak euskal gastronomiaz euskaraz gozatu nahi duten sukaldari profesional zein amateurri zuzendua dagoen aplikazioa da. Errezetak lau kategoria ezberdinetan daude sailkaturik: Betiko errezetak, ...\nAplikazio mugikor honek, emakumeak historian zehar izandako papera erakutsi nahi du, eta zein isilarazia izan den edo azpi-balioetsita, denok ezagutzen dugun joko didaktiko eta dibertigarri baten ...\nAplikazio honetako erabiltzaileek planetan zehar bidaiatu beharko dute, herriak eta monumentuak erosiz. Horretarako planetako kontinenteen herrialde eta kulturei buruzko galderak asmatu beharko ...


Askapenako kideak aurkezpene ekitaldian\nMezu argia zabaldu dute prentsari bidalitako oharrean. Herritarrei burujabetzaren garrantziaz ohartarazi die, eta egungo egoera zailaren aurrean, “tresnak” behar direla nabarmendu dute: “Herriok ez dugu burujabetzarik, egun. Ez dugu gure klase interesak defendatzeko tresna egokirik, eta gure artean borrokatzera bultzatzen gaituzte, bai gerra inperialistetan, bai gure herrietan, xenofobia, arrazismoa eta lehiakortasuna sustatuz. Eliteek zapaldurik nahi gaituzte, geldi eta isilik, burujabetzarik gabe, geure baliabideen kontrolik gabe”\nBost gonbidatuk hartuko dute parte hitzaldi biran: Arnau Carné (Endavant, Herrialde Katalanak), Errikos Finalis (KOE, Grezia), Christine Gerber (interventionistiche Linke, Alemania), Marta Collot eta Lorenzo Trapani (EuroStop, Italia), eta Alexey Albu (Borotba, Donbass). Europako herrialde ezberdinetatik etorritako kide ezberdinekin, Europar Batasuneko eraginez hitz egiteko parada izango dute parte-hartzaileek. Horrez gain, hitzaldiek Europako ezkerrak etorkizunari begira dituen erronken inguruan hausnartuko balioko dute .\nHonako hau da egitaraua, herriz-herri:\n- Donostian 19:00etan Marruma taberna\n- Bilbo ( Lekua zehazteko)\n- Erromon 19:00etan Kultur etxean\n- Altsasun Gure etxea eraikinean. Bi hitzordu:\n11:00 - Europar Batasunean burujabe?\n17:00 - Inperialismoak milaka aurpegi ditu\n- Gasteizen 19:00etan Landatxo aretoan\n- Arrasaten 18:30etan Irati Topalekuan\n- Iturraman 19:00etan Erletokietan\n- Iruñean 17:00 Baratxurien plazan (Alternatiben Herria)


Hauteskunde Sindikalak | LAB UPV/EHU\nKategoriaren artxiboak: Hauteskunde Sindikalak\nLAB, UPV/EHUko lehen indar sindikal gisa berretsita\n2019-03-29 Hauteskunde Sindikalak, LAB UPV/EHULAB upv/ehu\nLABek hauteskunde sindikal hauetan parte hartu duten persona guztiei eskerrak eman nahi dizkie. Eta bereziki LABen konfiantza jarri eta EHU Euskal Herrirako zerbitzu publiko gisa gara dadin, bertan lan egiten dugun guztion lan eskubideen defentsan, euskara eta euskal kulturarekin konprometitua eta pertsona guztiak gure karrera profesionala eta bizitza-proiektua berdintasunez garatu ahal izateko esparru ziur gisa dugun proiektua berretsi duzuenoi. Jarraitu LAB, UPV/EHUko lehen indar sindikal gisa berretsita irakurtzen →\nMurrizketa garaiak bizi izan ditugu azken urteotan, UPV/EHUn ere. Madrilen zerbitzu publikoak ahuldu eta deuseztatzeko erabakiak bultzatu dituzte, krisialdiaren aitzakiarekin austeritatea lege bilakatuz. Gurean, Eusko Jaurlaritzak Madriletik eratorritako neurriak zintzo bete ditu, erabaki propioak alboratuz. Eta UPV/EHUn neurri horien ondorioak, guztiak izan ez badira ere, pairatu ditugu: soldata murriztea, finantziazio eskasa, behin-behinekotasun tasa izugarriak, Lan Postuen Zerrendatik kanpoko kontratuak betikotzeko joera, lan osasunean ez inbertitzeko erabakia….–> Jarraitu Hauteskunde sindikalak UPV/EHUn :: Izan bidelagun, bozkatu LAB! irakurtzen →\nHauteskunde sindikalak :: AZPkoon azken 4 urteetako balantzea (2015-2019)\n2019-03-20 AZP, Hauteskunde SindikalakLAB upv/ehu\nEkimen eta gai asko jorratu ditu LABek azken 4 urteotan. Garai zailak, konplexuak izan dira: egoera ekonomikoa ‘hobetu’ omen den urteak izan dira, baina langileen lan-baldintzek ez dute hori gehiegi nabaritu: murrizketak pairatzen jarraitu genuen lau-urtekoaren hasieran, behin-behinekotasun tasak izugarriak izan dira; Lan Postuen Zerrendatik kanpoko aldi baterako kontratuak bere horretan mantendu dira, lan osasunean heriotzak eta arriskuak jasan ditugu, EAEko unibertsitate publikoari Jaurlaritzak beharrezko finantzaketa ukatu egin dio… Jarraitu Hauteskunde sindikalak :: AZPkoon azken 4 urteetako balantzea (2015-2019) irakurtzen →\nLABek martxoaren 26ko hauteskunde sindikaletarako bere hautagaitzak aurkeztu ditu\n2019-02-19 AZP, Hauteskunde Sindikalak, IIP, LAB UPV/EHULAB upv/ehu\nGaur eguerdi partean, UPV/EHUko LAB sindikatuak datorren martxoaren 26an izango diren hauteskunde sindikaletarako bere hautagaitzak aurkeztu ditu unibertsitatearen Erregistro Orokorrean. Jarraitu LABek martxoaren 26ko hauteskunde sindikaletarako bere hautagaitzak aurkeztu ditu irakurtzen →


Poloetako berotzea giza jarduerarekin lotuta dagoela frogatzen du azterlan batek lehen aldiz | Consumer\nPoloetako berotzea giza jarduerarekin lotuta dagoela frogatzen du azterlan batek lehen aldiz\nDatu faltak eta eskualde horietako klimaren aldakortasun handiak zaildu egiten dute tenperaturen igoeraren arrazoiak argitzea.\nEgilea: mediatrader 2008-ko azaroak 4\nAzken hamarkadetan bi poloetan berotze-zantzuak agerian utzi dituzten zenbait azterketa egin diren arren, orain arte inork ezin izan du tenperatura-igoera giza jarduerarekin erabat lotu. Nazioarteko zientzialari-talde batek frogatu du, lehen aldiz, Artikoko eta Antartikako tenperaturen igoeraren jatorria gizakiaren eragina dela, Cordis agentziaren arabera.\nDatu falta zen orain arte harreman hori modu erabakigarrian ez frogatzeko arrazoietako bat; izan ere, Artikoan ehun estazio meteorologiko baino ez daude martxan, eta 20 inguru Antartikan, IPCCren arabera (Klima Aldaketari buruzko Adituen Gobernu arteko Taldea). Gainera, Antartikako datuak ez dira XX. mendearen erdialdera arte iristen, eta Artikoan duela 100 urte arte atzeratzen ziren. Poloaren berotzearen kausak argitzeko zientzialariek duten beste arazo bat eskualde horietako klimaren aldakortasun natural handia da.\nErresuma Batuko, Japoniako eta Estatu Batuetako ikertzaileek garatutako ikerketa berria eskualde polar guztietako erregistro termikoen bilduman oinarritu da. Ikertzaileek lau eredu klimatiko fidagarri gauzatu dituzte, batzuetan faktore naturalak bakarrik erabiliz, hala nola eguzki-jardueraren aldaketak eta sumendien erupzioak, eta beste batzuetan giza jarduerak sartuz, hala nola berotegi-efektua eragiten duten gasen emisioak eta ozono estratosferikoaren murrizketa. Giza jarduerak kontuan hartzen zituzten ereduek baino ez zuten eman behatutako joera termikoak zehaztasunez aurresateko aukera, eta, horren ondorioz, zientzialariek ondorioztatu zuten eskualde polarretako tenperaturen igoera ezin dela soilik aldakortasun naturalari egotzi, baizik eta gizakiak zuzenean eragiten duela.\n“Oro har, nahiz eta ohar gutxi egin, uste dugu gizakiak eragindako beroketa bi eskualde horietan hauteman daitekeela, klima-aldaketarekiko zaurgarritasun handia erakusten baitute”, adierazi dute ikertzaileek. “Gure emaitzek erakusten dute giza jarduerek berotze adierazgarria eragin dutela bi eskualde polarretan, eta horrek eragin nabarmena izan dezakeela biologia polarrean, komunitate indigenetan, izotz-geruzen masen orekan eta itsasoen mailan”, gehitu zuten.\nAlexey Karpechko doktoreak, East Angliako (Erresuma Batua) Unibertsitateko Ikerketa Klimatikoaren Unitateko kideak, “garrantzi handiko lana da”. “Aurreko zenbait argitalpenek agerian utzi zuten Artikoaren berotzea, nahiz eta inoiz ez zaion giza jarduerari formalki esleitu. Hala ere, Antartikan, eskumen hori orain arte ezinezkoa izatea datu-gabezia bati zor zaio”, esan zuen.\nberoketa eskualdeak giza jarduera polos-eu tenperaturak


Principios Eus - Ciudades que Caminan\nCAT ES EUS POR GAL\nOINEZ DABILTZAN HIRIEN SAREKO PRINTZIPIOAK\n1. Oinezkoak mugikortasunaren oinarri\nOinezkoak dira hiri-mugikortasunaren oinarria. Hiri ibilgarriak, oro har, oinezkoek lehentasuna duten espazioak dira. Hirigintza-plangintza, hiri-diseinua eta espazio publikoaren erabileraren erregulazioa oinezkoen zerbitzura daude, eta, ondorioz, oinez ibiltzea gainerako garraiobideen gainetik dago benetan: bizikletak, mugikortasun pertsonaleko ibilgailuak, garraio kolektiboa eta automobil partikularraren gainetik.\n2. Espazio publikoaren eskubidea\nHiri ibilgarrietako espazio publikoa, batez ere, sozializazio-espazio bat da, inklusiboa eta aberatsa, aniztasunagatik eta erabileren eta erabiltzen duten pertsonen nahasketagatik. Ezaugarri horrek espazio publikoan autoen eta motorren presentzia murriztea eskatzen du, baita haientzat erreserbatutako espazioa ere: sarbidea eta zirkulazioa hiriaren funtzionamendu sozial eta ekonomikorako beharrezkoa den gutxiengo batera mugatu behar da. Era berean, espazio publikoaren erabileraren erregulazioa ibilgarritasuna lehenesten duten hiri-plangintza eta diseinuen gainean egin behar da, oinezkoa erabat errespetatuz, edozein ibilgailuri dagokionez, motordun izan ala ez.\n3. Hiri-plangintza ibilgarria\nHirigintzako erabakiek ibilgarritasuna ahalbidetu eta sustatu behar dute, eta horretarako hiri dentso eta konpaktuak sustatu behar dira. Honen bidez oinezko mugikortasuna sustatzeko distantziak minimizatuko dituzte, eta dibertsifikatuak izango dira, funtzio konbinatuak dituztenak, lurzoruaren erabileraren araberako zonifikaziorik gabe. Hirietako merkataritza bere periferietarantz deslokalizatzea ez da erabaki egokia ibilgarritasunerako. Garraio publikoaren sistema eraginkor batean inbertitzea, batez ere hiri handietan, lehentasunezkoa da ibilgailuen sarbidea mugatzeko. Kaleko aparkalekua mugatzea lehentasunezkoa da autoen erakarpena eta bueltaka dabilen zirkulazioa murrizteko.\n4. Hiri-diseinu ibilgarria\nOinezkoen alde diseinatutako espazio publikoa bidezkoagoa eta seguruagoa da: bide-indarkeria gutxitzen du, araudi konplexuak saihesten ditu eta arauak betetzen direla zaintzeko poliziaren presentziaren beharra murrizten du. Hiri ibilgarrien hiri-diseinuak ezaugarri hauek ditu, besteak beste: pasoko trafikoa ezabatzea, plataforma bakarreko kaleen kopurua esponentzialki handitzea, oinezkoentzako pasabideak goratzea, espaloi irisgarriak, jarraituak eta ekipatuak egitea, galtzaden sekzioa eta edukiera murriztea, kaleko aparkalekua murriztea eta egoteko erabilerak bultzatzea.\n5. Bide-segurtasuna oinezkoen ikuspegitik\nBide-segurtasuna hiri ibilgarrien dimentsio banaezina da, oinezkoa baita hiri-aktoreen artean ahulena; hala ere, ikuspegi paternalistak saihestu behar dira, bai eta oinezkoari errua botatzen diotenak ere, betiere kontuan hartuta oinez ibiltzea ez dela zirkulatzea, kontzeptu askoz zabalagoa dela, eta distrazioak onartuta egon behar dutela. Hiri ibilgarrietako bide-segurtasunaren ezaugarria da ibilgarritasunaren kanonetara egokitutako hiri-azpiegitura bat duela, arreta berezia jarriz bidegurutzeetako ikuspenari, eta 30 km/h-ko gehieneko abiadura orokorra du -salbuespenezko bideetan izan ezik-, 10 km/h-ra murriztu daitekeena da oinezkoen lehentasuneko eremuetan eta eskola-inguruneetan.\n6. Modu jasangarrien arteko aliantza\nBizikletak, patinak, mugikortasun pertsonaleko ibilgailuak eta garraio publikoa hiri ibilgarrien aliatu onak dira, hirian automobilaren erabilera murrizten laguntzen dutelako. Hala ere, horiek ezin dira inoiz mehatxu izan behar oinez ibiltzen direnentzat. Agintariek erabileren bizikidetza sustatu behar dute, aktore ahulenarekiko (oinezkoa) errespetuan oinarrituta. Espaloiak eta oinezkoentzako gainerako espazioak oinezkoentzat izango dira, salbuespenik gabe, haien zabalera edo ibilgailuen zirkulazio abiadura edozein dela ere. Adibidez, bizikleta-espaloiak ez datoz bat hiri ibilgarrien filosofiarekin.\n7. Ikuspegi globala\nHerritar guztiek dute ibilbide ibilgarri bat egiteko eskubidea. Ibilgarritasunak hirigune osoa hartzen du barnean, ez soilik gune historikoak, gune turistikoak, hirigune komertzialak, gune zentralak edo berdeguneak. Auzo bakoitzaren barrualdea oinezkoen lehentasuna duen eremu bat da, ia pasoko zirkulaziorik ez duena. Auzoen barnealdeko oinezkoen lehentasuna oinezkoentzako ibilbide nagusietan zehar luzatzen da, eta ibilbide horiek hiriko beste auzo batzuekin lotzen dituzte modu jarraitu, zuzen, seguru, irisgarri eta erakargarrian. Hiriaren oinezkoen dimentsioa hiriarteko ibilbideetara zabaltzen da, oinezkoen ibilbide nagusi horiek inguruko beste herrigune batzuekin lotuz.\n8. Hiri inklusiboa\nOinez ibiltzeak esan nahi du, halaber, gurpil-aulkia erabiltzea (autopropultsatua edo beste pertsona batzuen laguntzarekin), oinez ibiltzen ikastea, adinekoak garenean desplazatzea, guraso berriak izatea, ikuspenik gabe mugitzea, erosketak karrotxo batekin egitea… Hori dela eta, irisgarritasun unibertsalari dagozkion azpiegiturak orokortu egiten dira, eta arreta berezia jartzen da oinezkoentzako ibilbide jarraituak egiteari.\n9. Haurren autonomia\nHiri ibilgarriek haurrek kalea berreskuratzea sustatzen dute: ez dira onargarritzat jotzen lehen hezkuntzako ikasleei autonomiaz ibiltzea zailtzen dieten diseinu eta erregulazioak. Espazio publikoaren diseinuak jolas askea bultzatu behar du. Eskola-inguruneak lehentasunezko lekuak dira ibilgarritasunaren aldeko jarduerak sustatzeko: motordun zirkulazioa inguruko ingurunean mugatzen da, eta oinezkoen koltxoi berdeak jartzen dira inguruan, 10 km/h-ko abiadura mugatuarekin gehienez. Eskola-bide seguruen proiektuak eskola-komunitatearekin lantzen dira, eta ibilgarritasunaren filosofia globala transmititzeko balio dute.\n10. Hiri-ingurumen osasuntsua\nIngurumena, batez ere, herritarra, hiritarra da, pertsonek gehien erabiltzen dutena da eta, ingurune naturalaren defentsa eta zaintza alde batera utzi gabe. Hiri-ingurumena bultzatzeko, oinez dabiltzan hiriek energia garbia erabiltzeari ematen diote lehentasuna, batez ere garraio publikoan, baita zuhaitzak behar bezala landatzeari eta korridore berdeak jarraitzeari ere, hirian ere biodibertsitatea sustatzeko. Ura, edateko eta giroa freskatzeko, espazio publikoaren elementu protagonista ere izan behar da. Ibilgailu elektrikoak, berez, ez dira hiri-ingurumenaren aldeko garraiobidetzat hartzen, ez baitakarte oinezkoaren lekua askatzea edo espazio publikoaren funtzionaltasuna aberastea.\nOinez dabiltzan Hirien Sareak bere printzipio propioen dekalogoa jarraituz egiten du bere jarduna. Gainera Europako Parlamentuak 1988ko urrian Oinezkoaren Eskubideen Gutunean jasotako eskubide eta printzipio estrategikoak eta Ibiltzearen Nazioarteko Gutuna ditu oinarri. Gutun hori mundu osoko adituek diseinatu zuten, 2006ko Walk 21 nazioarteko konferentzien esparruan\nOinezkoen eskubideen gutuna\nIbiltzearen Nazioarteko Gutuna\nOinez Dabiltzan Hirien Sareari atxikitzeak esan nahi du hiru dokumentu hauetan jasotako printzipioak eta eskubideak bere gain hartu behar direla. Horien arabera, ibiltzea izan behar da hiri-mugikortasunaren sistemaren adierazle nagusia, ezinbesteko baldintza baita hiri atseginak, osasungarriak, jasangarriak, bidezkoak, inklusiboak eta erakargarriak ahalbidetzeko, kohesio sozial handiagoarekin eta aukera-berdintasunarekin espazio publikoaren erabileran eta gozamenean.\nVersión ilustrada de la Carta de los Derechos del Peatón.\nElaborada por Liga Peatonal e ilustrada por Edgarseis.


Erregai Maila Sensor fabrikatzaileak - Txina Erregai Maila Sensor Factory & Hornitzaileen\nErregai maila Sensor JT606X\nErregai maila Sensor JT550\nPatentatu Produktuen, Best Choice Urruneko erregaiaren kontsumoa jarraipena egiteko.\nJT606 series doitasun handiko erregai maila sentsore erregai kontsumoaren zorrotza urruneko kudeaketarako diseinatuta dago. It Jointech garatzen da independentean, konbinatu goiko sentsore teknologia munduan, eta patentatu teknologia berritzaileak. Etengabe daiteke detektatu bereizmen handiko (<1mm) parean likidoa, baita egokitu luzera olioa tankeak ezberdinak doitzeko spot, eta ordeztu jatorrizko ibilgailuaren erregai maila sentsore jatorrizko erregaia metro konektatzeko.\nBakarra Design, hasierako, joera\nUrte askotan Leku instalazioa, etengabeko hobekuntza esperientzia arabera, hau gaitzen JT606 korapilatsu ezberdinak industrial eta meatze ingurumena egokitzeko gaitasuna sendoak ditu.\nEzin moztu Erregai sentsorea moztu behar izan off erregai depositua gunean tamainaren arabera saihestu perdoiak eragindako tamaina okerra arabera\nHigh-zehaztasun aitortzea zehaztasun 1mm sentsore mailako 1mm baino gutxiago gorabehera identifikatu ahal baino gutxiago\nSimple instalazioan Patentatu diseinua sinplea muntatzeko brida instalatu sentsorea ez du beste dozena torlojua zulo Press gunean kalibrazio osoa eta hutsik dagoen botoia behar\nWide sarrerako tentsioa, goi eta zirkuitu babesa 4-70V zabal sarrerako tentsio sorta, ziurtatu sentsorea ez da sarrerako tentsioa eragin pean. Multi zirkuitu babesa, alderantzizko konexio babesa, zirkuitu labur babesa.\nAnitzeko seinalea irteera tentsioa irteera (0-5V), egungo irteera (4-20mA) erresistentzia irteera (0-500Ω) Digital seinalea irteera: RS232, RS485 Ezagutu urruneko jarraipena eta kontrola gidatzeko auto zabalera bitartean\nHardware, Experience More Sharing baino gehiago\nJointech ez da bakarrik erregai maila sentsore fabrikatzailea, baina baita erregai jarraipenaren oversea bezero urte askotan irtenbidea ematen. Jointech Leku instalazioan esperientzia aberatsa, sentsore integratzeko, atzera lurrean prozesatzeko, eta txosten analisiaren metatu du.\ngune instalazioan gainbegiratzea On\nGailu integrazioa esperientzia partekatzea\nErregai-kontsumoa datuen analisia eta txostena irteera esperientzia partekatzea\nJT606 oso zabalduta dago ibilgailu eta makinak mota desberdinak munduari buruzko erabiltzen.\nLogistikaren garraio kamioi